Izetbegović: “Spreman sam na saradnju sa Vučićem, ali ne na štetu BiH” – Haber.ba\nIzetbegović: “Spreman sam na saradnju sa Vučićem, ali ne na štetu BiH”\nBošnjački član Predsjedništva BiH Bakir Izetbegović izjavio je u intervjuu za beogradski list “Danas” da je spreman na dijalog i saradnju sa predsjednikom Srbije Aleksandrom Vučićem, ali ne i za bilo koji ustupak koji je štetan za interese BiH.\nIzetbegović je ocijenio da će Vučić voditi politiku pomirenja i da ne namjerava da učestvuje u bilo kakvoj destabilizaciji prilika u regionu, te istakao da je “ponovni napad na suverenitet i teritorijalni integritet BiH preopasna stvar i kreirao bi vir koji može progutati svakoga”.\n“Vučić će voditi politiku pomirenja, izgovarati riječi radi kojih će dobijati pohvale, a ulogu onih koji slabe pozicije oponenata, koji izgovaraju ružne i nedolične riječi, nosit će pojedini mediji i političari nižeg ranga, poput ministra odbrane Srbije Aleksandra Vulina ili predsjednika bh. entiteta Republike Srpske Milorada Dodika”, rekao je Izetbegović za beogradski list “Danas“…\nKada je riječ o pitanju granice između BiH i Srbije, Izetbegović je ocijenio da je Vučić na nedavnim razgovorima u Beogradu očigledno bio razočaran njegovim stavom da pitanje ugovora o granici ne želi rješavati “prema željama i interesima Srbije” nego na način da obje zemlje ostvare svoje suverene interese i prava.\n“Otvorena pitanja duž državne granice mogu se dogovorno riješiti bez ikakve razmjene teritorije, na principima prekogranične saradnje”, zaključio je Izetbegović.\nOn je ponovio da je “spreman svim sredstvima braniti teritorijalni integritet i suverenitet BiH” i poručio da je to njegovo “pravo i ustavna i zakonska obaveza”.\n“A što se tiče želja i težnji, ‘snova’ kako to kaže Dodik, one se neće ugasiti u dobrom dijelu srpskog korpusa, ali će biti prevladane kroz proces sazrijevanja i prihvatanja realnosti. Ne može se srušiti Dejtonski mirovni sporazum, a da se ne sruši mir, nijedan narod u BiH nema pravo uzeti sebi teritoriju koja pripada svima, ali može se ići dalje u ekonomski nazadak i izolaciju, u siromaštvo koje će djelovati otrežnjujuće”, rekao je Izetbegović.\nIzetbegović je ocijenio da se bh. entitet Republika Srpska ne može upoređivati sa samoproglašenim Kosovom, da nema “pravnih, historijskih i moralnih preduslova za otcjepljenje tog entiteta” i da bi se to moglo učiniti samo, eventualno, nasiljem.\n“Ne bih nikome preporučio da se u takvu nepravdu i avanturu zaista i upusti”, dodao je Izetbegović.\nTeme:Aleksandar Vučić, Bakir Izetbegović, BiH, izdvojeno, saradnja, Srbija


RTS: Radna grupa MUP-a istražuje Galeniku\nInspektori Ministarstva unutrašnjih poslova (MUP) od utorka će u farmaceutskoj kompaniji "Galenika" ispitivati dokumentaciju o redovnom poslovanju kompanije, kreditnim zaduživanjima, otvorenim avansima i ugovore s dobavljačima, javila je Radio-televizija Srbije (RTS).\nKako saznaje RTS u policiji i Tužilaštvu za organizovani kriminal, radna grupa MUP-a preuzela je istragu o zloupotrebama u "Galenici".\nPolicija će se u "Galenici" baviti i utvrđivanjem eventualnih posredničkih provizija. Takođe, proveravaće i da li je bilo propusta u dosadašnjoj istrazi koju je vodila Služba za borbu protiv organizovanog kriminala (SBPOK).\nIstragu o zloupotrebama u "Galenici" pre više od dve godine je započela SBPOK. Dnevni list Blic navodi da je krajem 2012. godine predmet, sa svim dokazima, prosleđen Tužilaštvu za organizovani kriminal.\nRadna grupa MUP-a je u međuvremenu otvorila slučaj Agrobanke u kojem su otkrivene direktne veze "Galenike" sa preduzećem "Habitfarm".


Kad dođu računi za struju, biće prekasno - Kozarac.ba\nZa subotu 8. aprila u 12 sati pokret Dosta organizira nove proteste protiv najavljenog poskupljenja struje, najavljuju iz ovog pokreta.\nNa proteste na Trgu BiH te mirnu šetnju gradom su pozvani svi građani Bosne i Hercegovine koje će pogoditi najavljeno poskupljenje struje, kao i neminovna poskupljenja svih drugih artikala. Neke firme već su najavile da se neće moći izboriti s novim udarom nakon PDV-a te da će biti prisiljene da poskupe najosnovnije životne namirnice. Za njima će vjerovatno krenuti i ostali i to će, predviđa se, do kraja godine dovesti do potpunog socijalnog kolapsa te dodatne ekonomske destabilizacije BiH ”“ poručuju iz pokreta Dosta.\nProtestno okupljanje održano 1. aprila ocjenjuju uspješnim, iako se nije okupio očekivani broj ljudi:\n– Blago smo razočarani rezigniranošću mladih ljudi koji se nisu pojavili na protestima, iako će poskupljenje i njih pogoditi. Svima možemo poručiti: kad u maju dobijete račune kasno će biti da se hvatate za glavu, izađite na vrijeme i dignite glas protiv poskupljenja koje će nas neminovno gurnuti s ivice propasti na kojoj smo trenutno!


Svečano otvorena knjižara Delfi u Lebanu – Bookvar\nSvečano otvorena knjižara Delfi u Lebanu\nKnjižara Delfi u Lebanu (Cara Dušana 51, tel. 016/844-044) svečano je otvorena u utorak, 7. marta 2017. Ovo je prva knjižara koja je počela sa radom u okviru inicijative „Knjižara za svaki grad“ koju je pokrenulo Ministarstvo kulture i informisanja. Svečanosti su prisustvovali Vladan Vukosavljević, ministar kulture i informisanja, Zoran Ilić, predsednik Opštine Lebane, Dejan Papić, direktor Lagune, pisci Ljubivoje Ršumović i Uroš Petrović i školarci iz Lebana.\nMinistar Vukosavljević je istakao da je Lebane odavno zaslužilo knjižaru, „da u njemu žive vredni, pošteni i časni ljudi, te da reputacija njihovog kraja nadilazi njegove gabarite i broj stanovnika. Ova naša akcija jeste pokušaj i prvi korak ka decentralizaciji kulture i nastojaćemo da svaki grad i mesto u Srbiji dišu duhom i dahom kulture. To je beton koji ulivamo u temelj naše budućnosti“.\nPredsednik Opštine Lebane Zoran Ilić istakao je da je „ovo početak novog razdoblja u kulturnom životu Lebana. Novootvorena knjižara neće biti samo prodavnica knjiga, već i mesto održavanja raznovrsnih književnih i kulturnih programa i kontinuirano će doprinositi učešću lokalnih stanovnika u kulturnom životu, a posebna pažnja će biti posvećena negovanju čitalačkih navika kod mladih, posebno dece“.\nDirektor izdavačke kuće Laguna Dejan Papić pozdravio je građane Lebana i izrazio zadovoljstvo što su prvi podržali akciju „Knjižara za svaki grad“. Papić je rekao da više od 20 gradova u Srbiji nema knjižaru i da je Lebane prvo pokazalo inicijativu i pružilo ruku koju su oni sa zadovoljstvom prihvatili. „Delfi je otvorio 39 knjižara bez pomoći države, a ovu 40. jubilarnu otvaramo uz njenu pomoć. Ruku pod ruku ćemo krenuti dalje i otvarati knjižare kojima se ne bi postideli ni Pariz ni London“, istakao je Papić i dodao da nisu tu da bi izlagali knjige već da bi dovodili pisce i organizovali zanimljive programe.\nObećanje je ispunjeno već svečanim otvaranjem kada su se sa decom družili njihovi omiljeni pisci Ljubivoje Ršumović i Uroš Petrović, koji su potpisivali svoje knjige i fotografisali se sa školarcima. Ršumović je podsetio da je prvi ministar prosvete Dositej Obradović rekao: „Knjige, knjige, braćo moja, a ne zvona i praporci.“ On je istakao da moramo imati knjižare i voleti knjige kako bismo negovali srpski jezik i očuvali mitski ritualni čin čitanja.\nUroš Petrović je naglasio da je otvaranje knjižare u Lebanu praznik kulture i poručio deci da čitaju knjige i budu vešti sa rečima. „U vašim godinama sam mnogo čitao i postao sam veoma vešt sa rečima, toliko da mogu njima da vas hipnotišem“, kazao je Petrović okupljenoj deci i to im i dokazao.\nMinistar Vukosavljević je mnogobrojnoj deci koja su učestvovala u svečanosti svojim novcem kupio po knjigu i time im zahvalio na sjajnom nastupu.\nCilj inicijative „Knjižara za svaki grad“ jeste da svako veće naseljeno mesto u Srbiji dobije knjižaru, što će doprineti decentralizaciji kulturne scene, popularizaciji književnosti i širenju kulture čitanja.


Etihad Airways slavi 15 godina uspešnog rada - News - Turistički svet\nEtihad ervejz (Etihad Airways) slavi petnaest godina od svog prvog leta i kasnijeg napredovanja kompanije u jednu od vodećih svetskih avio kompanija. Važan jubilej se obeležava nizom događaja i inicijativa u Abu Dabiju i širom sveta, počev od obelodanjivanja ekskluzivne saradnje sa čuvenom modnom dizajnerkom iz Njujorka, Dajanom fon Firstenberg (Diane Von Furstenberg).\nNacionalna aviokompanija UAE sada upravlja flotom najnovije generacije sa više od 110 modernih aviona tipa Boing i Erbas, koja leti do 84 destinacije. Tokom 15 godina, Etihad ervejz je obavio više od 840.000 putničkih letova i prevezao 139 miliona gostiju širom sveta, zahvaljujući posvećenom osoblju koje čini više od 22.000 talentovanih pojedinaca iz više od 150 zemalja.\n- U kratkom vremenskom periodu postali smo jedan od najcenjenijih i najpriznatijih svetskih brendova, poznat po uvođenju inovacija praćenim najboljim aspektima arapskog gostoprimstva, koje smo sa stilom kao sinonimom nacionalne avio-kompanije Ujedinjenih Arapskih Emirata pružili milionima korisnika. Izražavamo iskrenu zahvalnost našim korisnicima, korporativnim partnerima i našim ljudima zbog njihove neprocenjive lojalnosti i podrške - poručio je generalni direktor Etihad eviejšn grupacije Toni Daglas (Tony Douglas).\nSpecijalno za ovu priliku, Dajana fon Firstenberg je sarađivala sa Etihad ervejzom i dizajnirala posebnu seriju marama i kravata za kabinsko osoblje, koje su predstavljene na gala događaju u spektakularnom muzeju Luvr u Abu Dabiju. Nove stilske dodatke nosiće kabinsko osoblje avio-kompanije tokom novembra u znak proslave petnaestogodišnjice i desetogodišnjeg partnerstva sa Etihad ervejz Velikom nagradom Abu Dabija u Formuli 1.\nPostoje tri različita modela za različite pozicije kabinske posade na letu, izabrana da se podudaraju sa paletom boja avio-kompanije: tamno žuti za rukovodioce u kabini aviona, ljubičasti za kabinsku posadu i beli za menadžere hrane i pića.\n- Geometrijsku šaru inspirisala je staza Jas Marina, ljubičasta je kraljevska boja, a narandžasta je inspirisana prelepim nijansama pustinjskog peska u sumrak. Nadam se da će se kabinsko osoblje osećati ponosnim kada budu nosili marame i kravate. One odražavaju sve ono što Etihad predstavlja: eleganciju i stil - istakla je Dajana fon Firstenberg.\nDogađaj u Luvru u Abu Dabiju su zajednički organizovali Etihad ervejz, IMG supermodel Džoan Smols (Joan Smalls), koja je predstavila nove marame u video klipu u vidu dnevnika i glumica Liv Tajler (Liv Tyler), a prisustvovale su i neke od najuticajnijih ličnosti iz UAE, uključujući i svetski značajne modne i specijalizovane medije.


Ekipe spremne za polufinale Kupa\nUtorak, 2. april 2019. 10:29\nUtakmice polufinala Kupa Bosne i Hercegovine za sezonu 2018/19. na programu su sutra u 16:00 sati.\nNa Gradskom stadionu u Bijeljini sastaće se OFK Sloga iz Gornjeg Crnjelova i Sarajevo.\nTrener Sloge Senad Hadžić o sutrašnjem susretu kaže:\n„Pred nama je izuzetno teška utakmica, jer je evidentno da smo u rezultatskoj krizi. Pokušaćemo da vratimo ekipu na pravi kolosjek. Sarajevo čitavu sezonu igra na visokom nivou i sigurno je da su favoriti. Mi ćemo dati sve od sebe da odigramo što bolju utakmicu i napravimo što bolji rezultat.“\nŠef struke Sarajeva Husref Musemić ne potcjenjuje protivnika:\n„Bez obzira na to što igramo protiv ekipe iz nižeg ranga, moramo biti maksimalno ozbiljni. U ranijim fazama Kupa smo se već sastali sa Veležom i kakanjskim Rudarom, te smo u tim susretima vidjeli da su to ekipe koje mogu da nam naprave probleme. Moraćemo biti oprezni i sa Slogom i uz takav pristup u dvije utakmice doći do rezultata koji će nas odvesti u finale.“\nŠiroki Brijeg na „Pecari“ dočekuje TOŠK.\nPomoćni trener u domaćem timu Aleksandar Vlaho svjestan je uloge favorita:\n„Respektujemo ekipu TOŠK-a i sigurno je da imaju kvalitet jer su se plasirali u polufinale Kupa. Ipak, mi smo „Široki Brijeg, mi smo premijerligaška ekipa i svjesni smo da smo favoriti u ovom meču. Imaćemo i neke promjene u sastavu u odnosu na prethodni meč, ali ko god sutra istrči na teren sigurno će uraditi sve da već u prvoj utakmici napravimo rezultat koji bi nas približio finalu.“\nTrener ekipe iz Tešnja Ajdin Mrguda obećava maksimum protiv Širokog Brijega:\n„Igramo protiv ekipe koja je dosta kvalitetnija od nas i to pokazuju njihovi rezultati, ne samo ove sezone. Široki Brijeg je klub koji je godinama u vrhu bh. fudbala. Mi ćemo dati sve od sebe da ostvarimo rezultat koji bi nas ostavio u igri da u revanšu pokušamo nešto više da napravimo. Osim četvorice igrača koji nemaju pravo nastupa u Kupu, nemamo povrijeđenih ni suspendovanih.“


Odbor EP o Kosovu: Sprovesti dogovore s Beogradom, ustanoviti ZSO\nUlrike Lunaček, izvestilac Evropskog parlamenta za Kosovo\nEvropski parlament (EP) traži da vlasti u Prištini sprovode dogovore i "odmah ustanove Asocijaciju srpskih opština saglasno sporazumu (Beograd-Priština) potpisanom uz posredovanje Evropske unije, navedeno je u predlogu rezolucije o Kosovu o kojoj je u ponedeljak raspravljao Spoljnopolitički odbor EP.\nNa to je ukazala i poslanica Ulrike Lunaček, koja je pripremila izveštaj za predlog rezolucije, naglasivši da i Beograd i Priština treba da sprovedu sve dogovore iz dijaloga i da vlasti u Prištini moraju da krenu u formiranje ovog tela koje će institucionalno objediniti srpske opštine.\nU predlogu rezolucije, koju EP treba konačno da usvoji kasnije na plenarnom zasedanju, se navodi da još uvek nije počela ni izrada statuta Zajednice srpskih opština (ZSO), koja je u dokumentu označena samo kao “asocijacija”, kako je nazivaju vlasti u Prištini.\nViše poslanika je u raspravi ukazalo na nužnost uspostave ZSO, a poslanica Lunaček je bila mišljenja i da bi zakon o regionalnoj nadležnosti srpskog suda za ratne zločine trebalo ukinuti.\nOna je to obrazložila tvrdnjom da "Srbija to koristi da bi progonila lica koja su se borila protiv Miloševićevog režima, kao što je to slučaj s Ramušem Haradinajem".\nI zamerila je Beogradu što ne pristaje da preda hidroelektranu Gazivode u vlasništvo Prištini, dodavši da time veliki deo Kosova mora da i dalje koristi termolektrane na ugalj što zagađuje prirodnu sredinu i šteti zdravlju.\nLunaček, izveštač EP za Kosovo, je ponovo pozvala pet članica EU koje ne priznaju nezavisnost Kosova da to učine, i u predlogu rezolicije se navodi da bi to "doprinelo normalizaciji odnosa Beograd-Priština".\nTakođe se "žurno traži od rukovodilaca srpske zajednice na Kosovu da svoj položaj i ulogu u potpunosti ugrade u kosovske institucije, da se odvoje od Beograda i delaju konstruktivno na dobrobit celog stanovništva Kosova".\nPredstavnici Srpske liste, koja je ranije učestvovala u radu vlade u Prištini, su saopštili da se neće vratiti u kosovske institucije sve dok ne počne formiranje ZSO, na šta su se vlasti u Prištini obavezale potpisivanjem sporazuma o ZSO još u avgustu 2015.\nU dokumentu o kojem je raspravljao SPO EP se izražava i "zabrinutost zbog i dalje postojećih srpskih paralelnih struktura i traži njihovo uklanjanje".\nEvropski parlamentarci "podstiču zainteresovane strane da nađu prihvatljivo i zadovoljavajuće rešenje za položaj rudarskog kompleksa Trepca".\nTakodje izražavaju zadovoljstvo zbog sklapanja sporazuma o pridruživanju Kosovo-EU i naglašavaju da je "zabrinjavajuće što je u parlamentu Kosova u potpunom zastoju ratifikovanje razgraničenja s Crnom Gorom" i kažu da je, tek kad to i ostale uslove ispune vlasti u Prištini, moguće očekivati režim vizne liberalizacije EU za građane Kosova.\nDrugi ključni uslov je, kako je podvučeno, da se "postignu opipljivi rezultati u osudama lica na visokom nivou za korupciju i organizovani kriminal".\nEvropski parlamentarci "ponovo izražavaju zabrinutost zbog sporosti u bitki protiv korupcije i organizovanog kriminala" i činjenice da to "nije podvrgnuto pravdi naročito na severu Kosova".\nOsnivanje posebno suda u Hagu za ratne i zločine protiv čovečnosti počinjene na Kosovu se u predlogu rezolucije EP označava kao "presudni korak za garantovanje pravde i pomirenja".\nTakođe se pozdravlja to što je Kosovo dobilo status posmatrača u Savetu Evrope i "poziva Srbija da se ne upliće u ulazak Kosova u međunarodna i regionalna tela".


Drašković osniva stranku – Hercegovački narodni pokret – Nebojša Vukanović info blog\nIako je izjavio da tobože nema političkih ambicija, a moje kratko iskustvo i par kratkih razgovora govore da mu nije puno vjerovati, Rodoljub Drašković prema mojim saznanjima odlučio je da osnuje svoju stranu u Hercegovini koja će se zvati „Hercegovački narodni pokret – Rodoljub Drašković“. Po mojim saznanjima već je formiran Inicijativni odbor i počelo je prikupljanje potpisa podršku kako bi se novi politički subjekat registrovao u Osnovnom sudu u Trebinju prije raspisivanja lokalnih izbora.\nZanimljivo je da se potpisi prikupljaju i od radnika njegove kompanije u Trebinju iako je prije nekoliko mjeseci donio nekakvu suludu odluku da svim radnicima svoje kompanije zabrani bilo kakav politički angažman, što je u suprotnosti sa Ustavom.\nOčito da su ambicije samozvanog kneza, koga je Luka lani krunisao, velike i da želi da se uključi aktivno u politiku, osnivajuči svoju stranku kao nekad Bogoljub Karić. Ovim bi najviše štete napravio opozicija, jer je očito da kroz politiku želi da zaštiti svoje interese i pojača mogućnost trgovine sa vlastima. Tačno je da je Rodoljub od slova do slova počeo da me citira u poslednje vrijeme, ponavlja moje ideje i stavove, ali ne može sa mjesec dana glume opozicionarom i disidenta da prikrije 15 godina saradnje i dilova sa vlastima.


ASTRO I LOTO DOBITAK\nU poslednjem periodu jedan od popularnih trendova koji nas prati na razlicitim stranama sveta su brojni oblici igara na srecu. Poznato je da u nasem domacem okruzenju najvece interesovanje vlada za "Loto" , ali i za ostale popularne igre koje donose mogucnost znacajnijeg dobitka, kao sto su: novcane premije, stanovi, automobili, razni tehnicki aparati, putovanja i sl.\nBuduci da je potreba za "srecom" i "dobitkom" opsta ili zajednicka, potpuno je razumljivo sto je i interesovanje za mogucnost "srecnog dobitka" svima svojstvena ili zajednicka. Naravno, individualne razlike u profilima licnosti cine da neko veruje vise, a neko manje u mogucnost dobitka ili uspeha u nastojanju da se ucestvuje u "igrama na srecu".\nAli, "mis beli srecu deli", te postavlja se pitanje: da li je moguce predvideti premiju i dobitak u "igrama srecu", uspeh u takmicenju ili "srecne dobitnike"? Buduci da je to interesovanje opste i zajedniko, svuda u svetu cesto se desava da se profesionalnom astrologu postavlja pitanje tipa: "da li sam, bas ja, srecan dobitnik"?\nU okviru Natalne i Mundane astrologije postoje interesovanja o mogucnostima predvidjanja u igrama na srecu ili o "srecnim dobitnicima". Takodje, poznato je da su radjena istrazivanja sa ciljem da se predvide (ili prepoznaju) potencijalni dobitnici u igrama na srecu, ili ishodi u razlicitim oblicima takmicenja, kao sto su npr. sportska, umetnicka, muzicka i drugi oblici individualnog ili grupnog nadmetanja, razne akcije kladionicara i aktivnosti u kazinima. Pokazalo se da je moguce "prepoznati" potencijalnog dobitnika u igrama na srecu, odnosno ukazati na to da li neko moze da ostvari uspeh u sportskom, muzickom, umetnickom ili nekom drugom vidu takmicenja, dobitak ili premiju u igrama na srecu i u raznim akcijama kladionicara i kazino posetilaca. Konkretno kada je rec o mogucnostima dobitaka u igrama na srecu, istrazivanje je radjeno na odredjenom uzorku iz kojeg su izdvojene osobe sa potencijalnim aspektima "srecnog dobitnika". U sustini, prvi zadatak je "prepoznati" potencijalnog dobitnika, zatim, sledeci zadatak je tacno "odrediti period(e) njegove aktivnosti".\nDakle, potencijalni dobitnik u odredjenom (precizno naznacenom) periodu ili periodima svoje aktivnosti postaje i "srecni dobitnik".\nProfesionalni astrolozi se u svojoj praksi manje ili vise srecu sa takvim situacijama, kada mogu da "predvide" (najave) odredjenoj osobi mogucnost dobitka u igrama na srecu. Naravno, ne moze astrolog nikoga da ucini "srecnim dobitnikom", vec je njegova osnovna uloga da prepozna tu vrstu aspekta i zatim, da tacno najavi period(e) kada osoba treba da bude aktivna u igrama na srecu. Znaci, uloga astrologa je da "ukaze" (predvidi) mogucnost za dobitak i da tacno naznaci period (ili vise takvih perioda) kada osobu ocekuje sreca, dobitak ili uspeh. Postoji vise situacija do sada u kojima se prakticno potvrdilo, da su odredjene osobe kao potencijalni dobitnici imali uspeha u igrama na srecu kada su bili aktivni u naznacenom periodu. Oni su poslusali sugestiju astrologa i zaista su ostvarili premiju ili dobitak u igrama na srecu.\nU nasoj astroloskoj praksi ponovila se nova situacija da je odredjena osoba imala mogucnost uspeha u igrama na srecu i zatim, da je na osnovu sugestije astrologa ostvarila dobitak. Konkretno, rec je o igrama na srecu Drzavna Lutrije Srbije ili Srbijalot, poznatiji kao "Loto" . U petom kolu Loto-a, obavljenog u utorak, 31.01.2006. izvuceni su sledeci brojevi: 2, 9, 16, 17, 31, 32, 35. (sto se moze videti i proveriti na sajtu Drzavne Lutrije Srbije: http://www.lutrijasrbije.co.yu/ ).\nNas srecni dobitnik je ostvario - sest pogodaka (sedmice u ovom kolu nema, a za jedan broj koji je dobitnik oznacio tik uz izvuceni broj, mogao je da ostvari i sedmicu).\nPrilog Loto tiketa srecnog dobitnika (cetvrta kombinacija) :\nZakljucak za sve one koji sumnjaju ili ne veruju u mogucnost astroloskih "predvidjanja" (najave) dogadjaja, cak i u igrama na srecu, je da nemaju dovoljno saznanja i/ili kvalitetnog iskustva. Naravno, konkretna situacija koju navodimo sama po sebi ne treba da predstavlja senzaciju, vec samo jedan u nizu razlicitih dokaza astroloskih teorija, ucenja i prakse. Dakle, na osnovu svih dosadasnjih primera iz prakse, kao i ovog novog primera (dokaza) koji navodimo ponovo se potvrdjuje astrolska tvrdnja, da je zaista moguce predvideti razlicite dogadjaje, cak i uspeh ili dobitak u "igrama na srecu". Ali, kao i u svemu uvek postoje oni koji veruju i oni koji ne veruju. Na srecu astrologija je nadzivela i nadzivece sumnju ili neveru onih koji je ne poznaju dovoljno. vrh


Odluka američke Federalne komisije za komunikacije (FC C) znači da "Čajna Telekom" sada mora da obustavi američke usluge u roku od 60 dana, prenosi britanski list "Gardijan".\nTa najveća kineska telekomunikaciona kompanija je skoro 20 godina imala dozvolu da pruža telekomunikacione usluge u Sjedinjenim Državama.\nNajnovija vest je naglo oborila vrednost akcija kineskih tehnoloških kompanija na američkim berzama, ali i u Hong Kongu.\nFC C je utvrdio da je Čajna Telekom "podložan eksploataciji, uticaju i kontroli od strane kineske vlade i da je velika verovatnoća da će biti primoran da se povinuje zahtevima kineske vlade bez dovoljnih zakonskih procedura koje podležu nezavisnom sudskom nadzoru".\nPortparol Čajna Telekoma je nazvao odluku FC C-a "razočaravajućom", dodajući da kompanija planira "da nastavi sa svim dostupnim opcijama i da služi svojim klijentima".


PREDUZEĆE ZA PUTEVE BEOGRAD - Gradjevinarstvo.rs\n011 2449 466\n011 2455 793\nPošaljite e-mail za PREDUZEĆE ZA PUTEVE BEOGRAD\nKategorije za PREDUZEĆE ZA PUTEVE BEOGRAD\nVesti vezane za PREDUZEĆE ZA PUTEVE BEOGRAD\nAustrijska kompanija "Štrabag", čiji je suvlasnik ruski tajkun Oleg Deripaska, kupila je za 520 miliona dinara Preduzeće za puteve "Beograd", koje je oduzeto biznismenu Milu Đuraškoviću i stavljeno na spisak preduzeća u restrukturiranju, pišu beogra...\nMinistar građevinarstva Velimir Ilić kaže da se pregovara o deblokadi pojedinih mašina, opreme i tehnike preduzeća za puteve Beograd, Niš, Kargujevac. Ilić kaže da se sa Ministarstvom pravde dogovara što skorija deblokada pojedinih mašina i opreme g...\nDomaće građevinske firme zainteresovane su da nastave gradnju deonica na istočnom kraku Koridora 10, na kojima je radila "Alpina" dok nije bankrotirala, ali sudeći po "preporukama" međunarodnih kreditora – to im neće biti omogućeno. Međunarodni kred...\nPutari: Ne tražite nove, mi već radimo\nSrpske putarske firme traže od države da im dodeli posao na delu istočnog kraka Koridora 10, pošto su sa austrijskom "Alpinom" nedavno raskinuti ugovori. Predstavnici domaćeg konzorcijuma ističu da nema potrebe za novim tenderom za završetak dela na...\nFabrika maziva u Kruševcu će, na osnovu potraživanja od preduzeća u sastavu "Nibens grupe", zatražiti svoj udeo u njima, rekao je Tanjugu generalni direktor Vladica Petrović\nSrbija ne odustaje od izgradnje autoputa koji će je povezati sa Crnom Gorom. Radove na izgradnji ove deonice autoputa u subotu je obišao ministar za infrastrukturu Milutin Mrkonjić, koji je izrazio zadovoljstvo dinamikom kojom se obavljaju radovi\nRestrukturiranje Partizanskog puta\nAgencija za privatizaciju pokrenula je restrukturiranje GP Partizanski put iz Beograda, koje je od avgusta ove godine u većinskom vlasništvu države. Agencija je prethodno, u avgustu, raskinula kupoprodajni ugovor\nIako je urađeno samo 30% deonice od Uba do Lajkovca na Koridoru 11, radovi napreduju. U Nepričavi je nadvožnjak dužine 428m, sa velikom saobraćajnom petljom u poodmakloj fazi izgradnje


Zapadnom Balkanu pare i uopštena podrška, ali nema besplatnog ručka\nBeta 7. maja 2020. 18:30\nEvropska unija je Zapadnom Balkana namenila pozamašnu finansijsku podršku za oporavak od epidemije korona virusa bez izričitog obećanja za članstvo, a ponuda znači takodje da „nema besplatnog ručka“, ocenjuju danas mediji i analitičari u EU posle samita evropskih i zapadnobalkanskih vodja.\nJer, kako predočavaju, Unija traži uvreženje vladavine zakona i temeljnih vrednosti u regionu kao uslov za članstvo.\nNemački list Frankfurter algemajne cajtung smatra da Evropska unija treba da „igra otvorenim kartama“ i „veže bliže države Zapadnog Balkana za EU, ali ne dajući im članstvo za neko vreme“.\nFrankfurtski dnevnik postavlja pitanje „zašto se s regionom ne bi uspostavilo povlašćeno partnerstvo, učvršćeno finansijskom podrškom… ako dugoročnije nema izgleda za članstvo“, jer bi se tako „sprečilo da region sve više zapada u autoritarne režime i dolazi do sve jačeg geopolitičkog nadmetanja“.\nOsvrti se svode na to da su čelnici EU potvrdili uopštenu „evropsku perspektivu“ za region, da su imali na umu i geopolitičke razloge i upliv Kine i Rusije na „prednje dvorište“ Unije, da ih je žacnula izjava srpskog predsednika Aleksandra Vučića da je „prijateljstvo EU bajka“, pa su naknadno „okrenuli ploču“ i otvorili vrata za isporuke medicinske opreme Srbiji.\nAli se posebno podvlači da su, uz najavu za jesen značajnije ekonomske pomoći i investiranja u dugoročniji ekonomsko-socijalni boljitak Zapadnog Balkana, evropska 27-orica predočili da će oni koji žele članstvo u Uniji to moći da ostvare jedino ako budu opipljivo napredovali u snaženju vladavine zakona, borbi protiv korupcije i organizovanog kriminala, uz uvreženje slobode izražavanja i drugih temeljnih vrednosti Unije.\nA to znači, primećuje italijanski dnevnik Republika, da EU dreši kesu, ali da za Zapadni Balkan takodje „nema besplatnog ručka“ i samo oni koji dokažu da ispunjavaju merila i uslove mogu očekivati da im EU otvori vrata, mada sad ima više volje da se parama i otvaranjem pristupa institucijama i politikama Unije regionu pomogne da nadoknadi zaostajanje.\nBriselski poral Euobserver je mišljenja da EU jeste „ponovila ‘bračnu ponudu’ kandidatima sa Zapadnog Balkana“ i to se ogleda u poruci da „EU ponovo ističe neopozivu podršku evropskoj perspektivi“ regiona.\nNemački dnevnik Frankfurter algemajne cajtung poziva Evropsku uniju da „igra otvorenim kartama“ i, što odražava mišljenja i nekih nimalo beznačajnih krugova u Uniji, „veže bliže države Zapadnog Balkana za EU, ali ne dajući im članstvo za neko vreme“.\nPonavljajući ranije stavove vladajućih krugova u Berlinu, Parizu i još nekim prestonicama Unije, Frankfurter algemajne cajtung postavlja pitanje „zašto se s regionom ne bi uspostavilo povlašćeno partnerstvo, učvršćeno finansijskom podrškom?“\n„To bi, naravno, zahtevalo igru otvorenih karata“, ukazuje nemački dnevnik i navodi da se „obe strane drže procesa proširivanja, što je prazna ljuštura bez sadržine“.\n„Ako nema govora o punopravnom članstvu za doglednu budućnost, onda EU mora to reći“ i, podvlači Frankfurter algemajne cajtung, „jasno staviti do znanja šta se na mesto toga može učiniti kako bi se sprečilo da region sve više zapada u autoritarne režime i dolazi do sve jačeg geopolitičkog nadmetanja u evropskom unutrašnjem dvorištu“.\nU medijima su se čula i nezvanična mišljenja diplomata i zvaničnika u EU da upliv Kine i Rusije i nije tako bitan, jer je Zapadni Balkan u ogromnoj meri ekonomski, tehnološki i trgovinski povezan, pa delom već i ugradjen u strukture Unije, odakle dolazi i najviše investicija.\nTako i Natali Toči, direktorka italijanskog Instituta za medjunarodna pitanja i savetnica visokog predstavnika EU Žozepa Borela, skreće pažnju na to da „nema opasnosti da Zapadni Balkan otplovi ka ‘kineskom Eldoradu’, već da se taj region uruši socijalno, ekonomski i demokratski pod težinom sadašnje epidemije (korona virusa) i stvarnog stanja koje je pandemija izbacila na videlo“.\nŠpanski dnevnik Mundo zaključuje da je video konferencija vodja EU i Zapadnog Balkana „odraz napora Evropske unije da izbegne takav dramatičan rasplet“.


Biznis u izazovnim vremenima - prva online konferencija\nPrva ONLINE KONFERENCIJA “Biznis u izazovnim vremenima”\nPrva online konferencija koju je SAM organizovao u saradnji sa ICT Hub-om pod „Biznis u izazovnim vremenima – Kako odgovorno prilagoditi poslovanje za dobrobit zaposlenih, kompanija i društva?“ održana je juče, u četvrtak, 19. marta.\nU nastavku Vam predstavljamo kratak opis konferencije “Biznis u izazovnim vremenima”, preuzet sa sajta Srpske Asocijacije Menadžera. Takođe snimak cele online konferencije možete naći na ovom linku ili na dnu stranice.\n„Uloga poslovne zajednice je da brine o zaposlenima i da ih zaštiti, da im omogućimo da način na koji rade bude najbezbedniji. Uz to potrebno je da nastavimo poslovne procese koliko je to moguće, infrastrukturni sistemi ne smeju da stanu“, prvi je komentar Dragoljuba Damljanovića, predsednika UO SAMa.\n„Moramo da budemo pripremljeni da će u mnogim segmentima potreba značajno porasti i da budemo spremni da to zadovoljimo. Ipak, najvažnije je da se poslovna zajednica potrudi da pomogne malim i srednjim preduzećima, ako možemo da uzmemo neke usluge od njih, ali i da apelujemo na Vladu da se prvi nivo pomoći usmeri ka njima, da ne moraju da otpuste zaposlene i da mogu da restartuju poslove“.\nBanke u Srbiji su prošle različite krizne situacije i prema rečima Slavka Carića, CEO Erste banke, visoko su kapitalizovane, visoko likvidne i rezistentne na udare.\n„Nedostatak prihoda bankarskog sektora biće veliki, ali ne i dramatičan, imaćemo smanjen priliv novca, ali nijedna neće biti u problemu da ostane bez likvidnosti. Imamo dva prioriteta – zdravlje zaposlenih, a onda i da održimo funkciju platnog prometa i likvidnosti u sistemu da bi privreda mogla da nastavi da funkcioniše“.\n„Narodna banka Srbije donela je moratorijum na sve kredite, to je mera koju pozdravljam jer smatram da treba osloboditi i privredu i građane tereta kroz plaćanje obaveza. S druge strane, sve mere koje su širokog spektra nisu dovoljno dobre jer imamo deo privrede koji normalno radi i obezbeđuje sebi likvidnost, a i one druge koji su pred ivicom ozbiljnih problema. Moramo da donesemo još mera koje će imati širi spektar od ovoga“.\n„Količina podataka koje teku kroz mrežu se utrostručio u poslednjih nedelju dana, pripremamo se za još veće povećanje saobraćaja. Važno je da održimo nivo prihoda, jer smo imali juče pad od 20 odsto. Takođe, bitno je da održimo procese i procedure da klijenti budu bezbedni i da im damo dovoljno informacija šta mi radimo sa naše strane da taj strah od zaraze eliminišemo“, kaže Slobodan Đinović, direktor Orion telekoma.\n„Trudimo se da održimo partnerske firme, mala i mikro preduzeća, u životu. Ono što je posebno važno je da radimo sa timovima na novom setu proizvoda i usluga koje možemo da pružimo klijentima. Ima više faktora koje možemo da analiziramo i izvučemo zaključke, ali je potrebno i da kroz asocijacije tražimo mere, da napravimo pritisak da se donesu druge mere, jer što duže budemo čekali posledice će biti dramatičnije“.\n„Svakodnevno dobijamo cunami od informacija oko virusa među kojima je potrebno da odaberemo one koje su tačne, relevantne i da na osnovu toga isplaniraš budućnost. U ovom periodu moramo da budemo solidarni, da mislimo na ljude koji su prioritet, ali istovremeno da koristimo asocijacije, udruženja, da međusobno komuniciramo i razmenjujemo iskustva, da čujemo ko šta planira i da banke, privreda, poreski sektor i Vlada pričaju zajedno. Svakodnevna komunikacija svih je važna i interno i eksterno da bismo sačuvali ljude, ali i i procese i novac, da pokušamo sve to da izbalansiramo“.\n„Mere koje se preduzimaju su svaki dan sve strožije, važno je da budemo podrška članicama Komore, ali i svim onima koji to nisu, da u ovim teškim vremenima omogućimo svima da dobiju konkretan savet. Naša Komora ima oko 150 poziva dnevno, posvećeni smo tome da pružimo sve ono što možemo od informacija koje pomažu privrednicima da se što bolje snađu“.\n„Ekonomija u Poljskoj je prošle nedelje blago stala, uvedene su dodatne mere, ne rade tržni centri, bilo kakva okupljanja su zabranjena, preporuke Vlade su da se radi od kuće. Što se ekonomskih mera tiče, Evropska unija izdvojila je sedam milijardi evra, a sama država samostalno 47 milijardi. U specijalnim okolnostima određene firme mogu da dobiju do 40 odsto nadoknade plate za zaposlene“.\nOvo je prva u nizu online konferencija koje će SAM održati i Termovent vas sve poziva da pratite SAM website i pratite nove online konferencije.\nONLINE KONFERENCIJA „Biznis u izazovnim vremenima ” – NAJAVA Laboratorija “Vatreno oko”


Genov: Hoteli ne znaju kada i kako večeras da posluže običnu večeru - Ekonomija - Dnevni list Danas\nPočetna » Ekonomija » Genov: Hoteli ne znaju kada i kako večeras da posluže običnu večeru\nGenov: Hoteli ne znaju kada i kako večeras da posluže običnu večeru\nHotelijerima u Srbiji niko iz Kriznog štaba Vlade Srbije, Ministarstva zdravlja i Ministarstva trgovine, turizma i telekomunikacija još nije odgovorio na molbu da se u njihovim restoranima dozvoli rad do 21 sat kako bi mogli da posluže unapred plaćenu večeru, rekao je danas direktor Poslovnog udruženja hotelsko – ugostiteljske privrede Srbije (HORES) Georgi Genov.\n0Piše: Beta 31. decembra 2020. 13.38\n„U hotelima u zimskim centrima nalazi se trenutno 6.000 gostiju od čega je 2.000 dece i veliki je problem poslužiti večeru u pet sati“, rekao je Genov za Betu.\nKrizni štab doneo je juče odluku da restorani i kafići 31. decembra. i 1. januara rade do 18 sati, a večera u hotelskim restoranima uobičajeno traje od 18 do 21 sat.\nGenov je rekao da su hotelijeri molbu uputili državnim organima još preksinoć, odmah po objavljivanju odluke Kriznog štaba, ali da nisu dobili, ne negativan, nego nikakav odgovor i da su hoteli u velikom problemu.\n„Gosti su platili klasičnu večeru koja je najčešće samoposluživanje sa ‘švedskog stola’ , a sada ne znaju šta da rade. Problem je što je mnogo dece i što bi večeru trebalo služiti i pre pet sati, odmah iza ručka“, rekao je Genov.\nDodao je da je neizvodljivo obezbediti plastičnu ambalažu i dodatno ljudstvo da bi se večera eventualno nosila u sobe kao i da se sada vraća deo novca za uslugu koja nije pružena kako je ugovoreno.\nGenov je rekao da hoteli nisu ni primali uplate za organizovani doček Nove godine, već je reč o klasičnoj, običnoj večeri.\nPredsednik Srbije je danas, gostujući na televiziji, rekao da „ne mogu 15 dana unapred da predvide kakva će biti zdravstvena situacija da bi oni koji hoće da slave Novu godinu mogli da uplate“.\nGeorgi Genov, hoteli, Hotelijeri, Krizni štab


NAKON RAZGOVORA SA PREMIJEROM UBRZANO REŠENJE PROBLEMA\nSrđan Cakić, stanovnik naselja Bubanjska dolina, ul. Miloša Đorića, treći prilaz, bio je četvrti građanin koga je u subotu primio premijer Aleksandar Vučić. Nakon upoznavanja sa problemom infrastrukturne prirode u ulici Miloša Đorića premijer Vučić je zatražio od lokalnih organa vlasti da u toku …\n«ZDRAVLJE ZA SVE» – ZDRAVSTVENA AKCIJA ZA INVALIDE RADA\nDom zdravlja Niš u saradnji sa Udruženjem invalida rada grada Niša i gradskim opštinama, uz podršku gradonačelnika Niša Darka Bulatovića, otpočeo je sa novom akcijom „Zdravlje za sve“, koja je namenjena invalidima rada, kako na gradskom tako i na seoskom području. Prva akcija organizovana …\nPovodom Dana škole za osnovno i srednje obrazovanje „14.Oktobar“ u holu ove obrazovne ustanove održana je humanitarna akcija „Osmehnimo se danu naše škole“ koju je sa kolektivom škole organizovalo Udruženje „Za dečiji osmeh“. Organizatore ove aktivnosti, u prisustvu direktora škole Zorana Nikolića obišao je …\nOPŠTINA PALILULA: ЃRAĐANIN U PRVOM PLANU\nPredsednica Skupštine Gradske opštine Palilula Adriana Anastasov, održala je sastanak sa predsednicima radnih tela Skupštine opštine. Nakon razgovora o načinu rada i ostvarivanju ciljeva razvoja opštine, zaključeno je da će članovi formiranih komisija ostvariti punu koordinaciju sa izvršnim organima vlasti i redovno informisati Skupštinu …\nOstalo je još mesec dana (28.novembar) kada se završava popis i evidencija nezakonito izgrađenih objekata na teritoriji Grada Niša u skladu sa Zakonom o ozakonjenju objekata (Sl.gl.RS br.96/15). U Upravi Gradske opštine Palilula spremni da pomognu građanima. Gradonačelnik Grada Niša Darko Bulatović sa predstavnicima …\nPRIZNANJE ORGANIZATORIMA I UČESNICIMA SAJMA\nGradska opština Palilula, dodelila je i ove godine nagrade za najbolje uređen štand na SEDMOM Sajmu automobila, motora i prateće opreme, koji se, od 7.do 9.oktobra, održava u niškoj hali Čair. U kategoriji auto dilera nagrada je pripala Raavex group-TOYOTA, u kategoriji izlagača prateće …\nDEČJA IGRA „ČISTA ENERGIJA“ – NA SUSRETIMA PRIJATELJSTVA U NIŠU\nDevetu godinu za redom deca Niša domaćini su deci, učesnicima Festivala „Radost Evrope“. Iz Beograda u Niš, ove godine, na „Susretima prijateljstva dece“, 6.oktobra došli su mališani – mladi; Rumunije, Bosne i Hercegovine, iz Beograda, sa Kosova i Metohije, Niša, da sa svojim domaćinom …\nZAPAŽENE AKTIVNOSTI OSOBA SA INVALIDITETOM\nUdruženje studenata sa hendikepom, organizovalo je susret sa novinarima i predstavnicima lokalnih vlasti u novim prostorijama koje su nedavno dobili na korišćenje u MZ Medijana, ul Branka Miljkovica br1. Ovim povodom Jasmina Barać je upoznala prisutne sa Programom aktivnosti osoba sa invaliditetim koje naš …\nU dvorištu OŠ Sreten Mladenović Mika posađeno je drvo. Posadili su ga prvaci i na taj način proslavili prijem u Dečiji savez. Ovo je tradicija u školi, u koju je ovog septembra pošlo 36 prvaka.To je na žalost u svim školama tako, manje je …\nROMI BLOKIRALI ULICU ZBOG ISKLJUČENJA STRUJE\nUlica „Dušana Popovića” bila je blokirana u popodnevnim satima (04.10.2016) jer su Romi iz ovog dela naselja Crvena Zvezda blokirali put. Blokada je usledila jer su nezadovoljni zato što im je skoro dva meseca isključena struja. Dug Roma u naselju Crvena zvezda za utrošenu …


Helm snimio pesmu i spot o struji | Balkanrock.com\nTagovi: Goran Takić, Helm, Strujno Kolo\nHelm snimio pesmu i spot o struji\nSve prepoznatljivije ime na domaćoj i regionalnoj muzičkoj sceni, grupa Helm iz Priboja, objavila je pesmu „Strujno kolo“ uz prateći video spot.\nSpot je snimljen polovinom avgusta ove godine na koncertu u Priboju, a za njegovu realizaciju zaslužni su snimatelji Goran Reković i Stefan Spajić, kao i članovi grupe Helm koji su sami odradili montažu video materijala.\nHelm, sastav koji je ove godine skrenuo pažnju javnosti nastupima u završnici Zaječarske gitarijade i Belgrade Demo Fest Live, ovih dana ulazi u studio kako bi snimio svoj album prvenac. Pesma “Strujno kolo” jedna je od desetak koje će se naći na debi izdanju pribojske trojke, a koja se vidno razlikuje od ostalih autorskih numera.\n“Možete voleti internet, televiziju, električne stolice, kuvanje, telefone, vibratore, rotaciona svetla ali ništa vam to ne vredi ako nemate struju. Imajući u vidu da su i dva naša naučnika doprinela razvoju struje i čovečanstva red je da struja konacno uđe i u pesmu.”, rekao je Goran Takić, frontmen grupe Helm iz Priboja.\nPesma za čišćenje mozgova – novi video grupe Helm\nHelm objavili album i najavili turneju\nKompletiran program Nišville Jazz festivala\nMud Factory pobednici 47. Gitarijade\nBesplatno preuzmite novi album Otrovne Kristine


Naslovna/Društvo/Počinje suđenje za pokušaj ubistva novinara Kovačevića\nSuđenje bokseru Marku Čoliću (32), optuženom za pokušaj ubistva novinara RTV BN Vladimira Kovačevića (37), trebalo bi da počne danas u Okružnom sudu u Banjaluci.\nČolića će, kako se očekuje, u sudnicu dovesti iz pritvora, koji mu je produžen 3. januara, i može trajati do izricanja prvostepene presude, a najduže dvije godine od potvrđivanja optužnice, s tim što se opravdanost ove mjere provjerava svaka dva mjeseca.\nInače, još uvijek se traga za Nedeljkom Dukićem (28) iz Kneževa, kojeg terete da je, zajedno sa Čolićem, 26. avgusta prošle godine u banjalučkom naselju Obilićevo brutalno pretukao Kovačevića, a koji se tih momenata vraćao kući sa radnog zadatka.\nTada su ga napadači, sa kapuljačama na glavi, zaskočili iz mraka i premlatili palicama. Motivi ovog mučkog napada još nisu poznati.\nUporedo sa sudskim postupkom, za Dukićem je na snazi međunarodna potjernica.\n“Na dan hapšenja Čolića, 8. septembra prošle godine, Dukić je preko graničnog prelaza Gradiška ušao u Hrvatsku. Preko granice ga je prevezao prijatelj, koji se vratio u BiH. Dukić je otišao u Sloveniju i utvrđena je i lokacija na kojoj je bio nekoliko dana, a zatim mu se gubi svaki trag”, rekao je ranije izvor “Nezavisnih”.\nHapšenja Marko Čolić Pokušaj ubistva suđenje Vladimir Kovačević\nŠukalo na slobodi, dao potresnu izjavu: Tukli su ljude u ćeliji, jaukali su (VIDEO)\nVazduh zagađen u većini gradova\nSIPA uhapsila Slađana Pajića\nNapad na Vladimira Kovačevića: Istraga o napadu tapka u mjestu?! (FOTO/VIDEO)\nBanjaluka: Uhapšeni zbog falsifikovanja uvjerenja za vozila


Kroz ideje do zaposlenja mladih - JuGmedia\nKroz ideje do zaposlenja mladih\nVRANJE – U organizaciji Beogradskog fonda za političku izuzetnost (BFPE) i Grada Vranja, u skupštinskoj sali održana je tribina u okviru projekta pod nazivom „Promovisanje zapošljavanja mladih putem socijalnih partnerstava i saradnje u lokalnim zajednicama“.\nProjekat ima za cilj povezivanje lokalnih samouprava, poslovnog sektora i organizacija civilnog društva u rešavanju pitanja zapošljavanja mladih putem razmene kreativnih novih ideja, o čemu je govorio Đorđe Popović iz BFPE.\nOn je istakao da je procenat nezaposlenosti mladih do 24 godine u Srbiji oko 50%, dok je na Kosovu i preko 60%.\nO problemu zapošljavanja mladih govorio je zamenik gradonačelnika Dragoljub Stevanović, koji je rekao da je zapravo nezaposlenost u središtvu svih problema našeg društva jer ima kompleksne uzroke.\n“U rešavanju ovog problema lokalna samouprava je pristupila u okviru svojih skromnih nadležnosti, a kao jednu od aktivnosti izdvojio bih program stručne prakse, za čiju realizaciju će Grad Vranje ove godine izdvojiti oko 80 miliona dinara”, rekao je Stevanović i dodao da mladi moraju da se izbore za bolji položaj u društvu oslanjajući se na svoju energiju, hrabrost i preduzetničku inicijativu.\nO načinima upošljavanja mladih u Vranju govorio je i Miodrag Stošić i z gradske Kancelarije za lokalni ekonomski razvoj.\nProjekat je podržala Evropska unija, a pored Beogradskog fonda za političku izuzetnost, realizuju ga i Prištinski institute za političke studije (PIPS) i Community Building iz Kosovske Mitrovice (CBM).\nOvaj projekat se realizuje u šest gradova i opština u Srbiji i u južnoj srpskoj pokrajini Kosovo: u Vranju, Leskovcu, Nišu, Mitrovici, Prizrenu i Peći.


Smenjen šef unutrašnje kontrole MUP-a Srbije\nZgrada MUP-a Srbije\nMiloš Oparnica smenjen je sa mesta v. d. načelnika Sektora unutrašnje kontrole MUP Srbije, saznaje N1.\nOparnica je smenjen 14. septembra na sednici Vlade Srbije, a na njegovo mesto postavljen je pomoćnik ministra policije Dragan Kujundžić.\nSektor unutrašnje kontrole MUP-a, između ostalog, zadužen je za utvrđivanje odgovornosti u lancu komandovanja policije i utvrđivanje razloga nereagovanja policije u slučajevima Savamala i napad na novinare tokom polaganja zakletve predsednika Srbije Aleksandra Vučića.\nIako javnosti nije poznato da li je Tužilaštvu dostavljen kompletan izveštaj Sektora unutrašnje kontrole za Savamalu, ministar policije Nebojša Stefanović je dan pre nego što je Oparnica smenjen, izjavio:\n"Sektor unutrašnje kontrole je započeo prikupljanje određenih informacija i on je dostavio tužilaštvu izveštaj o propustima u radu policije. Mi ne možemo ništa više od toga da vam kažemo zato što je istraga u toku".\nSmena Oparnice objavljena je i u Službenom glasniku od 15. septembra, međutim, ne navode se razlozi za njegovu smenu, niti obrazloženje za postavljenje Kujundžića na čelo Sektora.


Asocijacija onlajn medija (AOM) najoštrije je danas osudila najnovije napade na Nezavisno društvo novinara Vojvodine (NDNV), predsednika ove organizacije Nedima Sejdinovića i programskog urednika Dinka Gruhonjića, kao i portala Autonomija i VOICE, koji su na vebsajtu istraga.rs dovedeni u vezu sa „sumnjivim donatorima“.\nAOM je osudio objavljivanje tekstova u kojima se NDNV i portali koje ova organizacija uređuje i vodi „dovode u vezu sa sumnjivim donacijama“, navodeći da su zapravo u pitanju „dobro poznati donatori“.\n„Ovim dobro poznatim međunarodnim donatorima nisu umeli ni da pročitaju tačne nazive, a autori portala istraga.rs bez ikakvih dokaza insinuiraju da su NDNV, Sejdinović i Gruhonjić finansirani kako bi širili separatističke ideje u Vojvodini“, piše u saopštenju.\nAOM navodi da je bez ikakvih dokaza, portal istraga.rs ustvrdio da NDNV „okuplja separatistički nastrojene novinare“.\n„Ovakvim neistinama i neodgovornim pisanjem, portal ne samo da nanovo širi paniku od navodnog vojvođanskog separatizma, već ozbiljno ugrožava bezbednost ljudi u NDNV insinuirajući da je njihov angažman u separatističkoj organizaciji u funkciji stranih interesa neprijateljski nastrojenih prema Srbiji“, saopštio je AOM.\nOva organizacija koja se bavi onlajn medijima u Srbiji, skrenula je pažnju da poseban problem u, kako su naveli „inače zagađenom medijskom prostoru Srbije“, predstavljaju portali bez impresuma registrovani na serverima u inostranstvu.\n„Ovakvi portali bez ikakvih posledica i zakonskih ograničenja sprovode javni linč politički nepodobnih osoba, šire lažne vesti i pozivaju na nasilje“, upozorio je AOM.\nPozvali su Tužilaštvo za visokotehnološki kriminal da ovaj slučaj uzme u razmatranje, kao i da sa ostalim nadležnim organima pronađu rešenje koje bi okončalo nekažnjivost ovakvih portala.\n„Na kraju, mala lekcija za nepotpisane autore i urednike portala Istraga: ‘National Endowment for demograf’ iz teksta zapravo se zove ‘National Endowment for Democracy’, a ‘Organization for securlly and cooperation’ iz Austrije, zapravo je OEBS“, dodali su u AOM-u.


Proizvodnja lekovitog bilja i nova radna mesta | Glas javnosti\nnedelja 13. mart 2011.\nPočetna > Srbija > Proizvodnja lekovitog bilja i nova radna mesta\nProizvodnja lekovitog bilja i nova radna mesta NOVA VAROŠ- Na padinama Zlatara, Javora i Murtenice u novovaroškom kraju, ovog proleća biće zasejane četiri vrste lekovitog bilja, a najavljana je i izgradnja pogona za njegovu preradu u kome će 50 ljudi dobiti posao.\nVlasnik kompanije "Pajasen" koja se bavi proizvodnjom lekovitog bilja Dragan Nedeljković rekao je da se na planini Zlatar planira izgradnja pogona za preradu bilja u kome bi posao, kroz godinu dana, trebalo da dobije 50 radnika.\n- Na padinama Zlatara izgradićemo pogon za preradu lekovitog bilja gde bi posao, kroz godinu dana, trebalo da dobije 50 radnika iz porodica koje sa našom kompanijom ugovore proizvodnju- rekao je Nedeljković.\nKako je Nedeljković naveo, za ovaj program "dobiće podršku lokalne samouprave, a u pogonu će biti sušeno i prerađivano bilje uzgajano isključivo na prostoru Nove Varoši, Priboja i Prijepolja".\nUz garantovane otkupne cene, besplatno seme i sredstva za zaštitu, poljoprivrednici će preuzeti obavezu da, pod nadzorom agronoma, proizvedeno i ukošeno lekovito bilje predaju kompaniji na dalju preradu.\nKako je planirano, prve oranice biće zasejane početkom aprila kako bi se obavile i do tri kosidbe lekovitog bilja u sezoni.\nPrema Nedeljkovićevim rečima, proizvedeni čajevi i eterična ulja biće uglavnom namenjeni inostranom tržištu.\nPredstavnik Lokalne kancelarije za ekonomski razvoj u Novoj Varoši Milinko Šaponjić rekao je agenciji Beta da bi izgradnja pogona za preradu lekovitog bilja bila šansa za opstanak i razvoj sela.\n- Veliko je i interesovanje poljoprivrednika, jer im se i pre setve garantuju otkup i poznata cena- kazao je Šaponjic.\nPre nego što krene setva nane, kamilice, peršuna i slačice, poljoprivrednicima će ugovorom biti zagarantovana otkupna cena, a sa hektara zasejane površine oni će u sezoni moći da zarade u proseku oko 800 evra.\nU Podrinju najviše oranica pod kukuruzom\nPalma ugovara saradnju Jagodine i italijanske Peskare\nProizvodnja lekovitog bilja i nova radna mesta\nNovovaroškim bebama po 15.000 dinara\nSjenica pomaže Milanku, poštenom nalazaču novca


Otvaranje izložbe o Jasenovcu u UN - Društvo - Dnevni list Danas\nPočetna » Vesti » Društvo » Otvaranje izložbe o Jasenovcu u UN\nOtvaranje izložbe o Jasenovcu u UN\nMinistar spoljnih poslova Srbije Ivica Dačić otvoriće u četvrtak, 25. januara, u Ujedinjenim nacijama (UN) u Njujorku srpsko-jevrejsku izložbu „Jasenovac-pravo na nezaborav“.\nIzložba „Jasenovac – pravo na nezaborav“ prva je izložba međunarodne GH7 ekspertske grupe istoričara iz sedam zemalja u UN, 72 godine posle Drugog svetskog rata.\nŠef i direktor izložbe Gideon Grajf je svetski priznat ekspert za Aušvic, Majdanek, Jasenovac i Zonderkomandose, navodi se u saopštenju Ministarstva.\nKoordinator srpsko-jevrejskog akademskog projekta „Jasenovac“ je ambasador Ljiljana Nikšić, a saradnja je bazirana na Memorandumu o razumevanju koji su Ministarstvo prosvete Srbije i Institut za Holokaust Šem Olam potpisali 28. marta 2017. godine sa ciljem da se zajednički organizuju izložbe, naučne konferencije i programi edukacije o Jasenovcu.\nIzložba predstavlja skroman doprinos očuvanju univerzalnih vrednosti čovečanstva i globalnih napora UN u cilju sprečavanja pojave revizije i rehabilitacije neonacističkih i neofašističkih ideologija isključivosti i svih oblika diskriminacije i fanatizma, navodi se u saopštenju.\nOvo je najveća i najmonumentalnija izložba koja će po prvi put biti postavljena u UN o Jasenovcu sa sedam tona opreme i eksponata, koji će na multimedijalni način Srbiju predstaviti kroz srpsko-jevrejski projekat povodom obeležavanja Međunarodnog dana Holokausta, navodi se u saopštenju.\nSpecijalni gosti na otvaranju izložbe biće preživeli, deca logoraši Jasenovca, Jastrebarskog iz Srbije – Jelena Buhač Radojčić, Smilja Tišma, Gojko Rončević Mraović, a iz Njujorka Eva Kostabel Dojč i David Alkalaj koji su preživeli Rab, Pag i Jasenovac, i ovom prilikom će se videti prvi put.\nU saopštenju se navodi da će počasni gost biti Rouzi Stivenson Gudnajt, potpredsednica Vikimedije (Wikimedia) i potomak čuvenog Davida Albale, koji je izdejstvovao prvo priznanje Balfurove deklaracije.\nPrva vlada koja je odobrila Bulfurovu deklaraciju bila je Vlada Srbije u egzilu 1917. godine, za vreme Drugog svetskog rata, a primerak tog dokumenta biće prikazan na izložbi, navodi se u saopštenju.


OVAKO ĆETE CIJELOG LJETA PLAĆATI MANJE RAČUNE ZA STRUJU: Ima jedna „fora“, UŠTEDIT ĆETE BOGATSTVO – Receptizatren\nU pitanju je plafonski ventilator čija je jedna od glavnih prednosti ta što može u velikoj meri da smanji kućne troškove. Mnogi domovi danas imaju ove ventilator jer su najjeftiniji oblik hlađenja, ali znatno efikasniji od onih “običnih” koji vam stoje pored kreveta ili fotelje. Uz to, imaju i dodatnu prednost jer, za razliku od klima uređaja, omogućavaju vazduhu da slobodno cirkuliše.\nUgrađeni plafonski ventilator mnogo je sigurnija solucija od podnog ventilatora koji može da se lako iskrivi i slomi, pa neretko predstavlja opasnost kada su mala deca u blizini. Postavljanje ventilatora na plafon pomoći će vam da izbegnete potencijalne nezgode jer će on biti podignut i sklonjen, a vaša porodica bezbedna.\nVažno je da znate da u leto, lopatice ventilatora treba da se okreću u smeru suprotnom od kretanja kazaljke na satu (dok ih gledate gore) da bi potisnule vazduh pravo nadole, a u zaista vrućim danima brzinu ventilator slobodno možete da povećate, ne strepeći od visokih troškova jer će potrošnja struje u tom slučaju neznatno skočiti.


BTC $63.401 +2,52%\nETH $3.809 +2,07%\nEOS $4,44 -0,02%\nDOGE $0,24 -4,01%\nKripto trgovačka banka Galaxy Digital objavila je finansijske izveštaje po prvi put, pokazujući gubitke od 134 miliona dolara u prvom kvartalu 2018.\nGalaxy Digital, kripto trgovačka banka Majka Novograca, objavila je svoj izveštaj za prvi kvartal 2018, navodeći gubitak od 134 miliona dolara zbog opadanja kripto tržišta, prema Bloomberg-u, 26. jula.\nGalaxy Digital izgubio je 13,5 miliona dolara u trgovinskim poslovima, 85,5 miliona u nerealizovanim gubicima na digitalnim sredstvima, 1,1 milion na investicije koje nisu još realizovane i 22,9 miliona od svojih glavnih investicionih poslova koji nisu još realizovani. Od 31. marta, Galaxy Digital je imao 281,7 miliona dolara u imovini, od čega su 225,8 miliona bili kripto imovina i investicije.\nNovograc, koji je prošle godine osnovao Galaxy Digital, želi da izgradi trgovačku banku na institucionalnom nivou za blokčein i kripto industriju. Da bi se kompanija registrovala na kanadskoj TSX berzi, kanadski regulatori zahtevaju da kompanije objavljuju finansijske izveštaje. Novograc je rekao u izjavi:\n"Veoma sam ponosan na napredak koji smo ostvarili od početka godine, sastavili smo tim svetske klase sa dubokim institucionalnim i stručnim znanjem i napravili smo značajne korake u skaliranju četiri naših osnovnih linija poslovanja."\nGalaxy Digital nedavno je vodio rundu prikupljanja sredstava za kripto startap Blockfi, vrednu 52,5 miliona dolara. Sa novom investicijom, Blockfi će, kako se izveštava, moći da proširi svoj biznis u nove jurisdikcije i podrži više kriptovaluta.\nRanije ovog meseca, Majk Novograc predviđao je da je masovno usvajanje kriptovaluta i blokčeina "udaljeno još pet do šest godina." Novograc je rekao da je jedna od glavnih prepreka koje sprečavaju šire usvajanje povećanje "troškova tehničkog talenta", kao i sumnje konvencionalnih investitora, koje su povećane zbog nepostojanja “jasnog presedana za finansijsku industriju”.


Mladi Liberali Crne Gore: LP i Juventas: 84% korisnika probalo drogu kao maloljetni, država nema odgovor\nLP i Juventas: 84% korisnika probalo drogu kao maloljetni, država nema odgovor\nDanas je u nastavku međunarodne kampanje “Pruži podršku, a ne kažnjavaj”, koja se po prvi put održava u Crnoj Gori, održan sastanak aktivista NVO Juventas i Mladih Liberalne partije u Bijelom Polju.\nMladi iz Bijelog Polja, kao i prethodnog dana mladi iz Bara, su naglasili da je najveći problem nedostatak kvalitetnog rada sa njihovom generacijom u Crnoj Gori. Smatraju da je nedovoljno razvijen sistem podrške mladim ljudima koji počinju da eksperimentišu sa psihoaktivnim supstancama u sve ranijem uzrastu, da su postojeći servisi veoma malo prilagođeni mladima, te da je nivo stigme i diskriminacije mladih ljudi koji traže pomoć izuzetno visok, što direktno utiče na opadanje broja onih koji se obraćaju institucijama sistema, odnosno na povećanje broja mladih koji imaju problem sa zloupotrebom psihoaktivnih supstanci.\nMonstatovi podaci o popisu stanovništva iz 2011. godine pokazuju da u Crnoj Gori živi 145 126 osoba mlađih od 18 godina, što čini 23,4% ukupnog broja stanovnika, dok je 34,3% ukupnog broja stanovnika mlađe od 25 godina, odnosno skoro polovina (48,7%) stanovništva Crne Gore je mlađa od 35 godina.\nPrema posljednjim međunarodnim ESPAD istraživanjima koje je u Crnoj Gori 2008. i 2011. godine sproveo Institut za javno zdravlje primjetan je blagi, ali kontinuirani porast upotrebe psihoaktivnih supstanci među srednjoškolcima. Dok je po rezultatima iz 2008. godine ukupno 5% učenika koristilo psihoaktivne supstance, u 2011. godini je taj procenat porastao na 7%. Najčešće korišćene supstance među srednjoškolcima su inhalanti, sedativi/trankvilizeri i marihuana. Upotreba kanabisa je porasla sa 3% u istraživanju iz 2008. godine na 5% u istraživanju iz 2011. godine, isto kao i sedative, dok je inhalante u 2011. godini koristilo 6% u odnosu na 3% u 2008.\nSa druge strane, NVO Juventas je tokom maja 2015. godine sproveo ispitivanje među aktivnim korisnicima droga, na uzorku od 100 osoba mlađih od 30 godina, koje koriste servise zdravstvene i socijalne zaštite ove nevladine organizacije u Podgorici. Zabrinjavajući podaci pokazuju da 84% ispitanika prvi put probalo psihoatkivne supstance u periodu dok su bili mlađi od 18 godina, a čak 44% njih u uzrastu mlađem od 15 godina starosti. 81% ispitanika injektira PAS (uzima droge preko igle i šprica), dok je 63% njih počelo na ovaj način uzimati PAS dok su bili mlađi od 20 godina, čak 32% dok su bili maloljetnici, odnosno 3% dok su bili mlađi od 15 godina.\nUčesnici ispitivanja tvrde da su se u 59% slučajeva obratili institucijama za pomoć i liječenje, da je 11% njih to uradilo dok su još bili maloljetni, ali se samo 55% ukupnog broja i liječilo. Navode da su u 47% slučajeva imali podršku porodice tokom liječenja, ali i da im je u 30% slučajeva nedostajala potrebna podrška psihologa tokom liječenja, kod 47% slučajeva podrška psihijatra, dok je u 33% slučajeva izostala psihološka podrška porodici zavisnika tokom liječenja.\nDok je 65% ispitanika osjetilo stigmu i diskriminaciju u institucijama zdravstvene (92,3% onih koji su se tako izjasnili) i socijalne (7,7%) zaštite, čak 95% ukupnog broja ispitanika smatra je potrebno inovirati postojeće programme liječenja i podrške korisnicima droga, a 83% misli da postojeći programi nijesu ni najmanje prilagođeni mladim osobama.\nPrikazani podaci oslikavaju nedostatak adekvatne podrške mladima koji koriste droge, kao i njihovim porodicama. Ostaje nam da se zapitamo: Koliko je nas koji u porodici ili među prijateljima nema nekoga ko koristi psihoaktivne supstance? Koliko je naših poznanika kojima je potrebna podrška i pomoć? Da li znamo na koje institucije sistema treba da ih uputimo? Da li smo sigurni da će maloljentik koji koristi heroin dobiti adekvatnu podršku?\nOdgovore na ova pitanja treba da da doslijedna implementacija strateških dokumenata u oblasti droge za koju Crna Gora u kontinuitetu ne izdvaja budžetska sredstva.\nMladima i djeci koja koriste droge je potrebna podrška, ne kažnjavanje, kako bi i oni i njihove porodice izašli iz problema zavisnosti.\nTijana Žegura, direktorka programa smanjenja štete NVO Juventas\nAmmar Borančić, predsjednik Mladih Liberala Crne Gore\nОбјавио Mladi Liberali Crne Gore у 18:09\nОзнаке: Bijelo Polje, Mladi liberali Crne Gore, NVO Juventas\nRepresija ne daje rezultate, potrebna podrška i ra...\nMladi LP i Juventas: Nedostaju servisi podrške i p...\nLP i Juventas: 84% korisnika probalo drogu kao mal...\nLegalizacija kanabisa doprinosi smanjenju štete od...\nBorančić: Članstvo u NATO je odbrambeni štit proti...


Министар Мали започео разговоре са ММФ-ом у оквиру новог саветодавног аранжмана\n[ 28/10/2021 ] Sastanak ministra Stefanovića sa ministrom Sojluom\tPolitika\n[ 28/10/2021 ] Izetbegović: Spreman sam ali verovatno neću ići u Beograd\tRegion\n[ 28/10/2021 ] Turčinu godina zatvora zbog prebijanja srpske manekenke\tVesti\n[ 28/10/2021 ] Počeli Dani mitropolita Amfilohija\tRegion\nHomeEkonomijaMinistar Mali započeo razgovore sa MMF-om u okviru novog savetodavnog aranžmana\n11/10/2021Redakcija BALKAN TVEkonomija, Vesti0\nMinistar finansija u Vladi Republike Srbije Siniša Mali razgovarao je sa delegacijom Međunarodnog monetarnog fonda (MMF), koju predvodi Jan Kes Martejn, a koja je danas započela prvu reviziju novog savetodavnog aranžmana „Instrument za koordinaciju politika“ koji je počeo da se sprovodi u junu 2021. godine.\nMinistar Mali je istakao da, kada je reč o fiskalnom rezultatu, u prvih devet meseci imamo bolji rezultat za 182 milijardi dinara, odnosno da deficit iznosi 93 milijarde dinara, i to zbog mnogo većih prihoda, pre svega poreskih. Kako je rekao, srpska ekonomija se mnogo uspešnije oporavlja tako da se očekuje i mnogo manji deficit od projektovanog do kraja godine.\nKada je reč o drugim makroekonomskim rezultatima, Mali je istakao da je u prvoj polovini ove godini ostvaren privredni rast od 7,6%, kao i da je Ministarstvo finansija za ovu godinu povećalo projekciju rasta BDP-a na 7%, ali da veruje da je moguće dostići još veće stope. On dodaje i da je reč o zdravom rastu, koji se pre svega zasniva na investicijama.\nMinistar Mali je istakao da su ispunjena sva četiri reformska cilja koja su sa MMF-om dogovorena u aprilu ove godine, što govori o posvećenosti i ozbiljnosti Republike Srbije ovom aranžmanu.\nNajpre, Mali je izvestio predstavnike MMF-a da će na sednici Vlade naredne nedelje biti usvojena metodologija za praćenje fiskalnih rizika, kao i Strategija za razvoj tržišta kapitala, koju će pratiti i Akcioni plan, a koji će biti donet do kraja godine. Sagovornici su se saglasili da je razvoj tržišta kapitala, koji je i jedan od reformskih ciljeva, izuzetno važan za Srbiju i da ima mnogo potencijala koji još nisu dovoljno iskorišćeni.\nMinistar je istakao i da se na naredne dve sednice Vlade očekuje usvajanje uredbi iz domena kontrole državne pomoći, a tema sastanka je bilo i izveštavanje po GFSM metodologiji MMF-a, koje je dogovoreno i potvrđeno, a što je takođe jedan od reformskih ciljeva.\nSagovornici su razgovarali i o budžetu za 2022. godinu, koji bi u skupštinskoj proceduri trebalo da se nađe u drugoj polovini meseca novembra, kako bi bio usvojen do kraja tog meseca.\nCilj budžeta je da nastavimo da smanjujemo deficit, kao i da smanjujemo udeo javnog duga u BDP-u, istakao je ministar. Dodao je i da je namera da se nastavi sa ulaganjem u javne investicije, sa naglaskom na projekte iz tzv „zelene agende“. Budžet za narednu godinu podrazumeva i povećanje penzija od minimum 5%, kao i veće plate u javnom sektoru, što će uticati na potrošnju i ekonomiju u celini.\nRazgovori u okviru aktuelne misije će se u toku ove nedelje održavati onlajn, dok će sledeće nedelje predstavnici MMF-a posetiti Beograd. Misija će trajati do 22. oktobra. Novi aranžman „Instrument za koordinaciju politiku“ započet je u junu 2021. godine i trajaće do kraja 2023. godine. Aranžman je u potpunosti savetodavnog karaktera, odnosno ne podrazumeva finansijsku podršku.


Vreme 928 - Antologija: Srpska verzija\nStiven Džej Šnajder: 1001 FILM\nFilip Višnjić komerc\nKada se antologija komercijalnog naziva 1001 film koji moraš da vidiš pre nego što umreš prvi put pojavila na svetskom tržištu, pre pet godina, povukla je lavinu interesovanja, lavinu novih izdanja i pravu pomamu za sveobuhvatnim listinzima (1001 slikar, 1001 građevina...). Za svako filmsko ostvarenje uvršteno u ovaj "istorijski" spisak, specijalno za tu priliku naručeni su članci, mahom američkih i britanskih, najpoznatijih filmskih kritičara, urednika, profesora književnosti, novinara, zbog čega je knjiga pre svega postala uvažen i referentan vodič za sve ljubitelje filma. "To su kratki, promišljeni, stimulativni eseji koji, osim što daju presek radnje, produhovljeni komentar i istorijski kontekst, daju i dobar izbor kurioziteta vezanih za film", kaže glavni urednik knjige Stiven Džej Šnajder.\nSrpsku verziju ove knjige nedavno je objavila izdavačka kuća "Filip Višnjić komerc", u prevodu Borisa Todorovića. Šta znači srpska verzija? Prvo, treba znati da se originalna verzija ove knjige svake godine štampa kao novo izdanje, sa novim koricama i malo izmenjenim sadržajem. Svake godine se pojavom vrednih filmova izbacuju neki sa prethodne liste, ali to važi samo za novija ostvarenja. Srpska verzija u tom kontekstu znači da je pred nama četvrto izdanje 1001 filma, koje počinje nadrealističkim, zabavnim Putom na Mesec iz 1902 (kako počinju i sva prethodna izdanja), a završava najnovijim ostvarenjima, u ovom slučaju ljubavnom "britanskom kostimiranom dramom" Pokajanje Džoa Rajta iz 2007. godine.\nDruga stvar, tim američkih i britanskih filmskih kritičara, priređujući prvi 1001 film 2003. godine, u spisak "legendi za sva vremena" uvrstili su i dva naša ostvarenja. Film iz 1970. W.R.: Misterije organizma Dušana Makavejeva, za koga je posle iscrpne analize autor članka zaključio da je to "verovatno jedina avangardna, slepstik komunistička dokumentarna ludorija ikada napravljena". I, Podzemlje Emira Kusturice, film koji je sam reditelj "malo skratio za američku distribuciju", ali po oceni autora eseja najbolji Kusturičin film bez obzira na to kako nekome izgleda njegov pristup istoriji. U ovom kontekstu, "srpsko izdanje" znači i to da je njegov urednik Aleksandar Šurbatović dobio dozvolu da za naše tržište može da unese još četiri srpska filma, namesto nekih drugih iz odgovarajuće dekade. Listu domaćih filmova Šurbatović je dopunio Skupljačima perja Aleksandra Petrovića, filmom Kad budem mrtav i beo Živojina Pavlovića, Šijanovim Ko to tamo peva i Kusturičinim Domom za vešanje.\nU 1001 filmu našla su se sva ostvarenja koja su top, najomiljenija i ona koja se najčešće pominju, poređana hronološki po dekadama. Za mesto u ovoj knjizi, tvrde priređivači, vodilo se računa o različitim razdobljima, nacionalnim kinematografijama, žanrovima, pokretima. Uz to, mešavina dobijena od visoke filmske umetnosti (istorijski epovi, adaptacije Šekspira, ruski formalistički eksperimenti), nižih žanrova (slepstik komedije, gangsterski filmovi tridesetih, noar akcioni iz sedamdesetih), filmova diskutabilnih estetskih vrednosti (Ružičasti flamingosi, Groznica subotnje večeri, Projekat: Veštica iz Blera), otvorenih populističkih dela (Top gan, Kišni čovek, E.T. vanzemaljac) kao i onih sumnjivih ideoloških i etičkih vrednosti (Rađanje jedne nacije, Trijumf volje, Salo ili 120 dana Sodome) – naprosto je zadivljujuća. Reč je o odlično opremljenom i kvalitetnom vodiču kroz istoriju filma, pisanom i za predane filmofile i za one koji to do sada nisu bili.


Izvršni odbor KO SBB BiH Zeničko-dobojskog kantona održao je redovnu sjednicu u hotelu „Internacional“ u Zenici. Na sjednici su jednoglasno potvrđeni stavovi u vezi sa protestima građana na području Zeničko-dobojskog kantona i to da Savez za bolju budućnost podržava legitimne i opravdane zahtjeve građana ovog kantona koji već sedam dana uporno traže svoja prava i ostavke predstavnika vlasti na svim nivoima.\nIzvršni odbor izražava i svoju zabrinutost zbog sve učestalijih pritisaka na članove SBB u Zeničko–dobojskom kantonu od strane predstavnika stranaka na vlasti, a posebno SDA i SDP koji ih otvoreno optužuju da su organizatori protesta. Nesuvisli komentari i optužbe bez konkretnih dokaza na račun Saveza za bolju budućnost, njegove članove i simpatizere samo nas sve više ujedinjuju u namjeri da do kraja tražimo ispunjenje naših programskih ciljeva koji su prije svega otvorena borba protiv siromaštva, korupcije, kriminala i procesuiranje svih onih koji su otimali od naroda Bosne i Hercegovine u posljednjih 20 godina.\nPrepoznali smo već ustaljenu praksu da se postojeći stvarni egzistencijalni problemi, sa kojima se svakodnevno susreću građani Bosne i Hercegovine, prebace na politički teren te i ovaj put preporučujemo strankama na vlasti da se ozbiljno pozabave i udovolje zahtjevima građana Bosne i Hercegovine.


„Isplivala“ vodena kapija u Beogradu - 31.03.2022, Sputnik Srbija\n„Isplivala“ vodena kapija u Beogradu\nVodena kapija na priobalnom delu Kalemegdana, koja je gotovo ceo vek bila zatrpana zbog pruge, ponovo je pred Beograđanima. 31.03.2022, Sputnik Srbija\nOstaci ovog zdanja iskopani su u okviru realizacije prve faze radova na izgradnji linijskog parka, od Beton hale do Bastiona Svetog Jakova. Republički zavod za zaštitu spomenika kulture sprovodi arheološka istraživanja na ovoj lokaciji, u saradnji sa beogradskim Arheološkim institutom i JKP „Zelenilo Beograd“.Kako je rekao zamenik gradonačelnika Goran Vesić, sada kad je pruga uklonjena i kad se uređuje linijski park, javnost može da vidi ovo arheološko blago.Priobalni bedem bio je najslabiji, što je bilo kobno za odbranu Beograda 1521. godine. Od kraja 17. veka, Turci su počeli radove na njegovoj rekonstrukciji, koji su nastavljeni i u vreme austrijske okupacije. Stari srednjovekovni bedem je delom prezidan, a delom uklopljen u novo utvrđenje. U okviru bedema nalazile su se Vodena kapija I i II. Oštećen je tokom Prvog i Drugog svetskog rata, posebno 1942. godine, kada je železnička pruga proširena za potrebe transporta vojske i opreme, prenose Novosti.\n© Sputnik / Lola ĐorđevićJesen u Beogradu\nVodena kapija na priobalnom delu Kalemegdana, koja je gotovo ceo vek bila zatrpana zbog pruge, ponovo je pred Beograđanima.\nOstaci ovog zdanja iskopani su u okviru realizacije prve faze radova na izgradnji linijskog parka, od Beton hale do Bastiona Svetog Jakova. Republički zavod za zaštitu spomenika kulture sprovodi arheološka istraživanja na ovoj lokaciji, u saradnji sa beogradskim Arheološkim institutom i JKP „Zelenilo Beograd“.\nKako je rekao zamenik gradonačelnika Goran Vesić, sada kad je pruga uklonjena i kad se uređuje linijski park, javnost može da vidi ovo arheološko blago.\n„Pojas priobalnih fortifikacija Beogradske tvrđave ostao je do sada najslabije istražen zbog pruge i visokih podzemnih voda. Utvrđivanje priobalne zone Tvrđave počelo je u prvim decenijama 15. veka, a svoju konačnu formu ova bedemska trasa dobila je sredinom 18. veka“, objašnjava Vesić.\nPriobalni bedem bio je najslabiji, što je bilo kobno za odbranu Beograda 1521. godine. Od kraja 17. veka, Turci su počeli radove na njegovoj rekonstrukciji, koji su nastavljeni i u vreme austrijske okupacije. Stari srednjovekovni bedem je delom prezidan, a delom uklopljen u novo utvrđenje. U okviru bedema nalazile su se Vodena kapija I i II. Oštećen je tokom Prvog i Drugog svetskog rata, posebno 1942. godine, kada je železnička pruga proširena za potrebe transporta vojske i opreme, prenose Novosti.\nŠta su godine proučavanja otkrile o beogradskoj mumiji\n9 Mart, 22:44\nPraistorijska moda na tlu Srbije: Kako su se ukrašavali Đerdapci\n25 Mart, 12:59


Predsednik Vučić obišao radove na izgradnji Instituta za kardiovaskularne bolesti „Dedinje 2”| Grad Beograd\nPredsednik Vučić obišao radove na izgradnji Instituta za kardiovaskularne bolesti „Dedinje 2”\nPredsednik Srbije Aleksandar Vučić obišao je danas radove na izgradnji Instituta za kardiovaskularne bolesti „Dedinje 2” u Beogradu. Obilasku su, pored predsednika, prisustvovali gradonačelnik Beograda prof. dr Zoran Radojičić, zamenik gradonačelnika Goran Vesić, ministar zdravlja Zlatibor Lončar, direktor Kancelarije za javna ulaganja Marko Blagojević i direktor Instituta Milovan Bojić.\nPredsednik Vučić je najavio da će izgradnja velelepnog Instituta za kardiovaskularne bolesti „Dedinje 2” biti kompletno završena za manje od godinu dana, te izrazio veliko zadovoljstvo što je mogao da poseti radove koji napreduju fantastičnom brzinom.\n– Ovo će biti najveća kardiovaskularna bolnica u regionu. Biće mnogo novih mesta za intenzivnu negu, apartmani sa dva do tri kreveta, bez neuslovnih soba – objasnio je on.\nVučić je kazao da je potrebno da se izgradi i garaža koja nije bila planirana, kao i heliodrom, ako Kontrola leta to dozvoli.\nKako je naveo, tokom pandemije virusa korona bilo je 460 slučajeva sa kardiovaskularnim problemima, koji su bili smešteni na „Dedinju”, te ukazao na to da će samo oprema nove bolnice koštati između 15 i 20 miliona evra.\n– Ova bolnica biće fantastičan doprinos napretku srpskog zdravstva. Vidimo sada, u savremenim uslovima, koliko je zdravstvo postalo važno, i zato je bitno da napravimo kardiovaskularnog giganta, da budemo stub regiona – naglasio je Vučić i čestitao radnicima na brzom i kvalitetnom radu.\nDirektor Kancelarije za javna ulaganja Marko Blagojević upoznao je predsednika Vučića sa time da će nabavka opreme koštati 15 milona evra i da će biti spremna na vreme.\nBlagojević je rekao da će biti uveden i centralni sistem za praćenje svakog pacijenta, te dodao da će to biti prvi put u regionu.\nMilovan Bojić rekao je predsedniku Vučiću da će po završtku izgradnje „Dedinja 2” to biti institut za ponos cele države. Kako je rekao, znatno će se povećati kapacitet ustanove, između ostalog povećaće se broj postelja na intenzivnoj nezi i u koronarnoj jedinici.


PUCNjAVA U SINAGOGI: Jedan mrtav, više ranjenih, uhapšen napadač | Novosti.RS\nPUCNjAVA U SINAGOGI: Jedan mrtav, više ranjenih, uhapšen napadač\n27. 04. 2019. u 22:41\nU sinagogi u gradu Pauvej, nedaleko od San Dijega u Kaliforniji, došlo je do pucnjave u kojoj ima mrtvih i ranjenih\nJedna osoba je ubijena, a više je ranjeno kada je danas napadača zapucao u sinagogi u predgrađu San Dijega u Kaliforniji, poslednjeg dana jevrejskog praznika Pashe, saopštila je policija.\nŠerif okruga Pauvej gde se nalazi sinagoga, rekao je novinarima da je posle pucnjave jedna osoba privedena, prenose američki mediji.\nPROČITAJTE JOŠ - NAPAD U SAD: Preživeo Holokaust, a sada i masakr u Pitsburgu (FOTO+VIDEO)\nKako je naveo, policijske snage su nakon poziva došle na mesto pucnjave, gde su zatekle više osoba sa različitim povredama. Gradonačelnik Pauveja Stiv Veus rekao je novinarima da je moguće da je reč o zločinu iz mržnje.\nPrema njegovim rečima, napadača je policija privela uz pomoć učesnika skupa u sinagogi.


Upoznajte se sa jedinstvenim biznis modelom! - Kupovina Prodaja Oglasi\nKod oglasa #39643\nDragi budući lideri, pozvani ste ponedeljkom, utorkom i četvrtkom u 12h, 16h ili 20h na predstavljanje nove Goldstar Poslovne Platforme koju ćete moci vidjeti i čuti iz udobnosti vašeg doma. Imati ćet...\nPonuda poslova #39643 37 prikaza\n(Ocene: 0) (član od 02.01.2017.) Ocenite\nDragi budući lideri, pozvani ste ponedeljkom, utorkom i četvrtkom u 12h, 16h ili 20h na predstavljanje nove Goldstar Poslovne Platforme koju ćete moci vidjeti i čuti iz udobnosti vašeg doma. Imati ćete priliku da čujete po prvi put kako jedna multinacionalna kompanija može obavljati kompletan online posao umjesto vas i isplaćivati vam zarade direktno na vaš račun bez vašeg osobnog angažiranja.\nDa bi ste ušli u našu web salu potrebno je da samo kliknete na link ispod i skinete Zoom aplikaciju na vašem telefonu (ukoliko pratite preko računala, nije potrebno skidati bilo kakvu aplikaciju; mada u pojedinim slučajevima jeste). Pet minuta prije početka seminara, kliknite ponovo na ovaj isti link koji ce vas automatski uvesti u salu:\nU međuvremenu možete preko donjeg linka da se malo više informišete i registrujete BESPLATNO (30 dana probni period):\nVeoma je važno da mi javite privatnom porukom koji dan i u koje vreme ćete prisustvovati webinaru!


Smederevska Palanka: Radnici fabrike 'Goša' u štrajku\nJedan od mnogih protesta u Srbiji\nRadnici Fabrike šinskih vozila „Goša“ započeli su u krugu fabrike generalni štrajk zbog neisplaćenih zarada, nepovezanog radnog staža i neoverenih zdravstvenih knjižica.\nNjima slovačka firma, koja je 2007. godine privatizovala fabriku, samo za plate duguje skoro dva miliona evra. Prema navodima radnika, poslodavac im duguje 15 do 20 plata, tri godine im nisu overene zdravstvene knjižice, a pet godina im se ne uplćuju doprinosi za pnezijsko osiguranje.\nVišegodišnje radničko nezadovoljstvo, kulminiralo je nakon prošlonedeljne tragedije, kada se jedan radnik obesio u krugu fabrike, od kada oko 380 zaposlenih insistira da se konačno reši sudbina preduzeća i okonča njihova agonija.\nMilorad Miloradović, predsednik Samostalnog sindikata fabrike, kaže za RSE da zaposleni očekuju i pomoć države u rešavanju njihovih zahteva, koji po njegovim rečima, predstavljaju vapaj očajnika dovedenih na rub egzistencije.\n“Zbog toga tražimo da se poveže radni staž, odnosno uplate doprinosi za socijalno i penzijsko osiguranje. Da se isplati po 100.000 dinara svakom zaposlenom, da se sve zaostale zarade isplate u deset rata i da se nakon toga obezbedi redovnost primanja zaraea”, kaže Miloradović.\nU međuvremenu poslovanje fabrike počela je da proverava Inspekcija rada, kako bi se tačno utvrdilo koliko se duguje radnicima i koliko dugo nisu uplaćivani doprinosi, a danas su predstavnici sindikata krenuli u Beograd na sastanak u Ministarstvu za rad, zapošljavanje i socijalnu politiku kako bi pokušali da pronađu neko rešenje za izuzetno tešku situaciju zaposlenih koja je dovela do štrajka.


02.03.2017 Izbori za predsednika Srbije 2. aprila\nPredsednica Skupštine Srbije Maja Gojković raspisala je danas izbore za predsednika Srbije za 2. april. Ona je po raspisivanju izbora pozvala građane da izaberu najboljeg kandidata koji će ozbiljno i odgovorno sarađivati sa Vladom Srbije.\nMaja Gojković je pozvala građane da podrže kandidata koji će zajedno sa Vladom da se bori za očuvanje stabilnosti i političke i ekonomske, koja je do sada postignuta, kao i za slobodu, nezavisnost i suverenitet Srbije.\nOna je poručila predsedničkim kandidatima da u kampanji poštuju građane i da im se obraćaju svojim kvalitetnim programima, a ne mržnjom.\n- Želim da se za njihove glasove bore i radom i odgovornošću i da poštuju demokratske procese i volju gradjana koja će biti iskazana na izborima- rekla je Maja Gojković.\nOna je pozvala građane da 2. aprila izađu na izbore i svojim glasom odluče ko će biti predsednik u narednom periodu, odnosno u narednom mandatu.\n- Pozivam građane da pažljivo prate izborne kampanje i svojim glasom ocene na prvom mestu predsedničke programe jer su od izuzetne važnosti i za dalju budućnost Srbije i stabilnost države- kazala je predsednica Skupštine.\nIzvor: beta.rs - http://beta.rs/vesti/politika-vesti-srbija/55726-izbori-za-predsednika-srbije-2-aprila\nVi ste posetilac br: 13 751 154


Novi potres registrovan u Oklahomi\nZemljotres snage 5,6 stepeni po Rihteru pogodio je danas centralni dio američke države Oklahome, ali za sada nema izvještaja o povrijeđenima ili većoj šteti, saopštili su zvaničnici.\nAmerički geološki institut objavio je na svom veb sajtu da se potres desio u 22.53 po lokalnom vremenu, na oko 70 kilometara sjeveroistočno od Oklahoma Sitija.\nPortparol državne službe za vanredne situacije Mišelan Oten potvrdila je da je registrovan zemljotres snage više od pet stepeni, prenosi AP.\nPotres se desio dan nakon serije zemljotresa u istom području, uključujući udar snage 4,7 stepeni juče ujutru po lokalnom vremenu.\nOten je rekla da služba za vanredne situacije nije primila izvještaje o povrijeđenima ili većoj materijalnoj šteti.


Dve u Jednu Izlozbe Cuprija\nDve u Jednu Izložbe\nU izlozbenom prostoru Gradskog muzeja "Horeum Margi - Ravno - Cuprija" postavljene su istovremeno dve izlozbe koje svaka za sebe zavredjuju paznju ljubitelja likovne umetnosti i umetnickog izrazavanja. Ovom prilikom Cupricani a i svi drugi posetioci Gradskog muzeja sa strane u prilici su da pogledaju vrednu izlozbu likovnih radova umetnika Ljubomira Ivanovica koji odavno vise nije medju zivima ali on i dan danas traje kroz svoja umtnicka dela. Naime, ovaj umetnik rodjen je daleke 1882. godine u Beogradu a preminuo je 1945. godine. Za sobom je ostavio veliki broj dela, najvise uradjenih olovkom i grafickim tehnikama drvoreza i linoreza. Krajem 1940. godine bolest mu je oduzela desnu ruku ali se on, kako su njegovi\nbiograficari zabelezili, nije predavao te je za likovni rad osposobio levu ruku i do kraja njegovog plodonosnog zivota njom ostvario znatan broj umetnickih zanimljivih i znacajnih dela crteza i grafika. Ova postavka Ivanovicevih dela deo je zbirke radova iz kolekcije muzeja "Ras" iz Novog Pazara. Pored umetnickih dela Ljubomira Ivanovica nasla su se i likovna dela nastala u okviru likovnih kolonija "Ravanica" u periodu 1998. - 2002. godina. Posmatranjem likovnog izrazavanja umetnika lako se moze zakljuciti da je jedan od osnovnih motiva umetnickih stvaralaca pravoslavlje, odnosno motivi srpskih manastira i crkava na kojima preovladjuje, kao sto i pise u samoj postavci ove izlozbe, Likovna kolonija "Ravanica". Interesantno je da je svoje vidjenje manastira "Ravanica" kicicom izrazio i kineski likovni umetnik Cen Li Han ucestvujuci u likovnoj koloniji 1998. godine. Likovna kolonija "Ravanica" inace se odrzava u sasvim posebnom prostoru u odnosu na mnoge druge likovne kolonije, u neposrednoj blizini\nmanastira moravske skole: Sismondija, Manasija, Josanica i Kalenic, koji su sada cuvari duhovnosti srpskog naroda. Umetnici naseg vremena realizacijom ovakvih i slicnih kolonija postaju neka vrsta specijalnih hodocasnika srpske kulture. Kolonija "Ravanica", pri istoimenom manastiru, zaduzbini Svetog kneza Lazara i njegovom mauzoleju, je dobro pripremljena od strane sestrinstva manastira i ima blagoslov staresine manastira mati Igumanija.


Rent a Car Ford Fiesta - iznajmljivanje vozila Ford Fiesta\nSvi automobili marke Rent a car Ford Fiesta\nFiesta je manji porodični automobil koji dolazi uglavnom u verziji hatchback. Poput ostalih automobila u toj klasi, Fiesta ima prednji pogon. Ceni se njena upravljivost i solidna prostranost, pogotovo kod pete generacije. Ova je prva Fiesta koja je standardno dolazila s ABS sistemom i vazdušnim jastukom za suvozača. Takođe, ova je Fiesta najprodavanija do sada, dok je Fiesta ST predstavljena 2004. godine, sa 2.0 Duratec HE motorom snage 150 ks. 2008. godine Ford je predstavio potpuno novu Fiestu šeste generacije. Ova Fiesta ima i verziju ECOnetic i u recenzijama je veoma hvaljena zbog upravljivosti i smanjene težine. Fiestu je moguće iznajmiti u mnogim rent a car agencijama u Crnoj Gori, u Podgorici, Nikšiću, Ulcinju, Baru, Budvi, Herceg Novom, Sutomoru, Kotoru itd. One omogućavaju preuzimanje automobila bilo direktno u rent a car agenciji ili na aerodromu. Odaberite Ford Fiestu ako želite pouzdan automobil, jedan od najboljih malih gradskih automobila.


Drustvo - datum: 2018-08-16 ZA DOBROVOLJNE DAVAOCE KRVI Besplatne ulaznice za „Si dens”\nGrađani Crne Gore koji odluče da u periodu od 20. do 25. avgusta dobrovoljno daju krv dobiće na poklon jednodnevnu ulaznicu za peti, jubilarni „Si dens” festival, saopšteno je iz Zavoda za transfuziju krvi. Kako su kazali, akciju organizuju u saradnji sa „Si dens” festivalom, a ulaznice su obezbijeđene za 150 dobrovoljnih davalaca dragocjene tečnosti.\n– Krv se može dati svakog radnog dana od 7 do 14.30 sati u prostorijama Zavoda za transfuziju u Podgorici, Cetinju, Nikšiću, Beranama, Bijelom Polju, Pljevljima, Kotoru i Baru – navode iz Zavoda.\nKako objašnjavaju, cilj akcije je motivisanje građana da doprinesu obezbjeđivanju potrebnih zaliha krvi i pomognu onima kojima je pomoć najpotrebnija.\n– Darivanja krvi moramo se sjetiti ne samo u hitnim situacijama, kada je našem bližnjem neophodna ova dragocjena tečnost, nego i tokom cijele godine, kad god se osjetimo zdravim i sposobnim da učinimo humano djelo – ističu u Zavodu za transfuziju krvi Crne Gore.


BH Telecom u Bihaću gradi zgradu vrijednu 6 miliona KM | SEEbiz.eu\nObjavljeno: 11.09.2018 / 18:50\nNovi objekat sa prizmljem i pet spratova površine 3.200 m2 gradi se na lokaciji Hadžiabdića mahala.\n- Do sada je Direkcija Bihać djelovala pod zakupomn i na distriburianim lokacijama što nam je otežavalo komunikaciju. Sada će i ovaj dio grada dobiti reprezentativni objekat, kazao je Damir Midžić, direktor direkcije Bihać BH Telecoma.\nRok za izgradnju je dvije godine, a investitor tvrdi da će povrat investicije biti brži nego što to međunarodni standardi za izgradnju nekretnina zahtijevaju.\nTagovi: BH Telecom, Bihać


Početak/Stare vesti/U fokusu/9\nSrpski pokret obnove, čiji je lider Vuk Drašković izveo građane na ulice, pre dve godine, zbog izborne kampanje, obeležavanje godišnjice jednog od važnijih datuma u novijoj političkoj istoriji „pomerio“ je na 8. mart.\nDemonstracije 9. marta su na ulice izvele oko 100.000 ljudi, po gradu je razmešteno više od 10.000 policajaca, a beogradski asfalt su gazili i vojni tenkovi. Žestoki sukobi su odneli dva života, a deveti mart se „prelio“ u „plišanu revoluciju“ i doneo prve pobede protiv Miloševića.\nIpak, za rušenje njegovog režima nije bilo snage i bilo je potrebno još skoro celih deset godina. Zato i danas ostaje pitanje – da li bi sav užas koji je zadesio bivšu Jugoslaviju bio izbegnut da je režim tada bio konačno pobeđen.\nOstatak teksta pročitajte na B92.net


pink.rs | TAČI O SUSRETU SA VUČIĆEM U BELOJ KUĆI: Sastanak važan za postizanje sporazuma - istorijski uspeh!\nTAČI O SUSRETU SA VUČIĆEM U BELOJ KUĆI: Sastanak važan za postizanje sporazuma - istorijski uspeh!\nPredsednik privremenih prištinskih institucija, Hašim Tači izjavio je danas da je njegov susret sa predsednikom Aleksandrom Vučićem, u okviru višednevne posete SAD, važan za postizanje sporazuma i da predstavlja - "istorijski uspeh".\n"Ovaj sastanak je važan iz više razloga, jer označava snažan povratak SAD u procesu traženja konačnog rešenja za sporazum između Kosova i Srbije. Vašington bi u tome preuzeo ključnu ulogu", rekao je Tači, a prenela prištinska Gazeta Expres.\n"Posvećenost naših američkih prijatelja Kosovu i postizanju konačnog sporazuma vodi miru za Kosovo i Srbiju, a okončanje procesa dijaloga i mogućnost da Srbija prizna Kosovu članstvo u Ujedinjenim nacijama i otvaranje sigurne perspektive da Kosovo što pre postane član NATO, rekao je, između ostalog, Tači.\nTači: Sastanak sa Vučićem bio na poziv Grenela, izvestiću poslanike Skupštine Kosova o susretima u Vašingtonu! (FOTO)\nTači: Konstitutivna sednica parlamenta u roku


Beldocs - Blic Online\nKako rekonstruisati svakodnevicu: Master klasovi na Beldoksu\nU okviru pratećeg programa 11. Beldoksa (Beldocs) koji traje od 7. do 14. maja, neki od gostiju festivala održaće svoje majstorske kurseve.\nO junacima i antiherojima: Ovo je srpski takmičarski program Beldoksa\nU okviru srpskog takmičarskog programa 11. Međunarodnog festivala dokumentarniog filma Beldocs takmičiće se osam filmova.\nŽoao Pedro Rodrigeš otvara selekciju Meteori na Beldocsu\nJedan od vodećih savremenih reditelja, portugalac Žoao Pedro Rodrigeš biće specijalni gost 11. Beldoksa, na kome će otvoriti novu selekciju Meteori.\nOvo je program Beldocs festivala: 98 filmova u 14 selekcija\nOvogodišnje 11. izdanje Međunarodnog festivala dokumentarnog filma Beldocs predstaviće od 7. do 14. maja čak 98 filmova u 14 programa, u 10 bioskopih sala sa više od 100 gostiju i bogatim programom namenjenim filmskim profesionalcima. Beldocs festival biće održan u sledećim dvoranama: Sava centar, Dom omladine Beograda, Dvorana kulturnog centra Beograda, Dom sindikata, Jugoslovenska kinoteka, Muzej jugoslovenske kinoteke, Muzej savremene umetnosti Beograda, bioskop Fontana, Centar za kulturu ”Vlada Divljan”, Cineplexx Ušće.\nPredstojeće izdanje međunarodnog festivala dokumentarnog filma Beldocs, biće otvoreno 7. maja premijerama čak dva nova domaća dokumentarna filma – “Slatko od Ništa” Borisa Mitića i “Poslednja avantura Kaktus Bate” Đorđa Markovića.\nĆićolina: Političari više uživaju u moći nego u seksu\nBivša porno zvezda, političarka, pevačica, umetnica i aktivistkinja, Ilona Staler alijas Ćićolina (65), gošća je Beograda i 10. Beldocs festivala na čijem je programu dokumentarni film o njoj, „Ćićolina, kuma od skandala“ reditelja Alesandra Melacinija.\n(VIDEO) INCIDENT U BEOGRADU Francuskog filozofa gađali TORTOM U GLAVU\nRazgovor Bernara-Anrija Levija sa režiserom Goranom Markovićem u Kulturnom centru Beograda prekinut je večeras nakon incidenta kada je nekoliko mlađih muškaraca napalo francuskog filozofa, gosta festivala dokumentarnog filma Beldocs.\nBernar-Anri Levi danas u Beogradu predstavlja dva svoja filma\nProgram Beldocs festivala večears u Domu omladine i Dvorani Kulturnog centra razmatra ratom zahvaćenim Bliski istokom, dokumetarcima Bernar-Anri Levija i Ferasa Fajada, ratom koji će gledaoci moći da da vide sa prvih linija fronta.\nŠvajcarski filmovi na Beldocsu: bespravna kuća na Kosovu, žudnja za vidom, road movie u pogrebnom automobilu i život iza kulisa Pariske opere\nNa ovogodišnjem 10. festivalu Beldocs u Beogradu, koji traje od 8. do 15. maja, na programu su četiri filma švajcarske produkcije.\nOtvoren 10. Beldocs: Ovo su filmovi iz domaće selekcije\n10. Međunarodni festival dokumentarnog filma – Beldocs otvoren je sinoć u Velikoj dvorani Sava Centra, projekcijom filma "Još jednom s emocijom" Endrua Dominika, o poznatoj zvezdi Niku Kejvu.\nSelektori Beldocsa predstavili program\n10. Međunarodni festival dokumentarnog filma Beldocs, koji će obeležiti brojni noviteti i filmska ostvarenja savremene dokumentaristike, biće održan od 8. do 15. maja u Beogradu, najavili su organizatori.\nFilm o Niku Kejvu otvara 10. Beldocs festival\nPredstojeći 10. festival Beldocs biće otvoren 8. maja u Sava centru projekcijom filma o Niku Kejvu “Još jednom s emocijom Endrua Dominika”, saopštili su danas organizatori.\nPobednici Sandensa stižu na 10. Beldocs\nJubilarno 10. izdanje međunarodnog festivala dokumentarnog filma Beldocs biće održano od 10. do 15. maja. U programu će biti pet naslova sa upravo okončanog Festivala nezavisnog filma Sandens, od čega su dva nagrađena.\nPočeo festival dokumentarnog filma u Loznici\nKancelarija za mlade u Loznici, organizator je trodnevnog filmskog festivala dokumentarnog filma "BELDOCS 2016.", koji je počeo večeras (31. oktobra) u Omladisnkom centru projekcijom filma "Sonita".\nNagrade najboljima i jedna FILMSKA POSLASTICA za kraj "Beldoksa"\nPremijerom filma Majkla Mura "Koga sledećeg napasti" i dodelom nagrada sutra (20.30) se u Sava Centru završava deveti međunarodni festival dokumentarnog filma "Beldoks".\nFilm o Zlatanu Ibrahimoviću na 9. Beldoksu: Komplikovani put kontroverznog fudbalera\nU okviru programa Biografski dokumentarci na 9. Beldoksu (od 12. do 18. maja) biće prikazan i film o Zlatanu Ibrahimoviću “Kako postati Zlatan”, Fredrika Gertena i Magnusa Gerten.\nReditelj Darko Lungulov piše za "TV & pop kulturu" KRALJEVI I KRALJICE\nJedne večeri u decembru prošle godine pisao sam scenario za moj novi igrani film „Kralj i kraljica“. Priča počinje u Los Anđelesu, a potom se prenosi u Srbiju i Crnu Goru. Govori o nesvakidašnjem odnosu između usamljenog, izolovanog šahovskog genija Bobija Fišera i njegove obožavateljke iz Srbije. Bazirana je na čudnovatom šahovskom meču odigranom izmedju Fišera i Spaskog 1992. godine u jeku raspada Jugoslavije.\nDokumentarac "Šuma" u Kinoteci: Da li su Rumuni prisluškivali Tita?\nBeograđani upućeni u sadržinu dokumentarnog filma "Šuma" okupili su se ispred Jugoslovenske kinoteke u utorak uveče, čekajući repriznu projekciju ostvarenja reditelja Siniše Dragina i odgovor na pitanje: da li su Rumuni prisluškivali Tita pomoću naprava u slici koja mu je poklonjena 1947. tokom njegove posete Rumuniji?\nU susret Beldocsu: Dokumentarac u skejterima iz Istočne Nemačke oduševio publiku\nDokumentarac "Ovo nije Kalifornija" reditelja Martela Persiela o skejterima u Istočnoj Nemačkoj pre pada Berlinskog zida prikazan je u ponedeljak uveče u KC "Gradu", u susret festivalu "Beldocs".\nDokumentarac Vima Vendersa na 7. Beldoksu\nNa sedmom Međunarodnom festivalu dokumentarnog filma BELDOCS od 8. do 14. maja biće prikazano 34 dokumentarna filma iz svetske produkcije među kojima su i četiri nemačka filma.\nBeldocs od 26. do 30. aprila\nMeđunarodni festival dokumentarnog filma Beldoks održaće se od 26. do 30. aprila u Beogradu, a podnaslov ovogodišnje manifestacije glasi “Filmovi koji pomeraju guzice”.\nPogledajte trejler za film o Bibi Struji\nFilm o čoveku fenomenu Bibi Struji, koji u svojim rukama može da isprži viršlu, premijerno će biti prikazan 4. maja u Sava centru na otvaranju Beldoks festivala.\nMatičeviću nagrada "Beldoksa"\nFestival dokumentarnog filma "Beldoks" za najbolji domaći film proglasio je "Run for Life" reditelja Mladena Matičevića, dok je nagrada za najbolji film u međunarodnoj takmičarskoj selekciji osvojio je film "Barzak" Mantasa Kvedaraviciusa.


Ahić: Ovo je alarmantna situacija za Bosnu i Hercegovinu – Visokoin.com\nAhić: Ovo je alarmantna situacija za Bosnu i Hercegovinu\nEkipa Fakulteta kriminaliste, kriminologije i sigurnosnih studija vratila se sa ljetne škole u Makedoniji na temu migrantske krize u regionu. Svi akteri iz Makedonije i Bosne i Hercegovine bili su uključeni u sedmodnevni trening i obuku – službenici Granične policije BiH, Službe za poslove sa strancima, studenti i članovi nevladinih organizacija.\nGostujući u emisiji Novi dan, Jasmin Ahić, sigurnosni ekspert, govorio je o međunarodnoj razmjeni iskustva i stanju s migrantima u BiH.\nKazao je da je trening i obuka u Makedoniji okupio profesionalce iz dvije zemlje koji su se susreli sa raznim formama migrantskih kriza, od masovnih priliva koji su se pojavili u Makedoniji prije tri godine i našeg modela gdje imamo povremene prelaske manjih grupa. Objasnio je da je 30 polaznika iz BiH i isto toliko iz Makedonije su direktno na terenu u tri dana radili praktične vježbe, ali i vježbe prihvata, kako pojedinačnih ili manjih grupa, a i odgovor na veće grupe.\n“Sedam dana je bilo vrlo intenzivno i protkano terenskom i praktičnom nastavom, podizanjem kampova i direktnim intervencijama u svim segmentima planiranja prihvata i boravka migranata, što imamo danas u Bosni i Hercegovini. Kao što vidimo, iz mjeseca u mjesec ta brojka se povećava i ovo više nije samo vanredna situacija. Svi smo svjesni da je ovo alarmantna situacija za Bosnu i Hercegovinu”, naglasio je.\nNaveo je da su prije tri godine radili treninge u Bihaću i Velikoj Kladuši, koji su tad bili ocijenjeni kao napotrebni, te podsjetio da su te vještine nedavno bile upotrebljeni prilikom pokušaja migranata da nasilno pređu granicu kod Velike Kladuše.\nNajavio je i okrugli stol koji će se održati 17. jula, a koji će okupiti ambasadore zemalja iz kojih dolaze migranti, jer je BiH potrebna pomoć iz zemalja iz kojih dolaze.\nUpitan da li broj migranata u BiH predstavlja sigurnosnu prijetnju, kazao je da kad se pojave agresivne osobe, narkomani ili kirminalci, migranti ih sami odstranjuju iz svojih grupa, jer znaju da mogu biti tretirani od strane sigurnosnih agencija ako prave probleme.\nGovoreći o motivima migriranja, Jahić je rekao da tek 10 do 12 posto su izbjeglice koje dolaze iz Sirije i Iraka, dok svi ostali su ekonomski migranti.\n“Postoji i trend vraćanja, gdje Evropska unija za one koji se vrate u Grčku daju od tri do pet hiljada za povratak u Siriju i Irak”, naglasio je.


Za one koji nemaju posao, sezonski rad je dobra prilika da nešto zarade, a uskoro će, kako stvari stoje, i njihov radni status biti zakonski regulisan, što znači da će svi koji koriste vaučere imati pravo na to da im se obračuna radni staž.\nTrenutno se priprema zakon o sezonskim poslovima kojim će biti regulisano to "područje" rada i pozdrazumevaće uvođenje vaučera, kako bi se zaštitila prava radnika i poštovali propisi.\nPomoćnik ministra rada Zoran Lazić rekao je Tanjugu da se do kraja godine očekuje radni nacrt tog zakona, koji bi potom išao na javnu raspravu.\n"Formirana je Radna grupa koja je imala nekoliko sastanaka i trenutno je u toku usaglašavanje tih zakonskih resenja sa drugim zakonima prvenstveno iz oblasti socijalnog i zdravstvenog osiguranja, kao i zakonima iz oblasti poreza i doprinosa", rekao je Lazić.\n"Odnosi se na sve one sa kojima poslodavci nisu imali interes da zaključuju ugovor o radu već su radili na crno ili su se na drugi način dovijali kako to da bude u skladu sa zakonom. Na ovaj način ćemo olakšati poslodavcima samu tu proceduru", rekao je Lazić.\n"Poslodavac će ih kupovati u onom broju koji mu treba za taj dan, ili određeni broj dana koliko će radnika angažovati. Takođe ili za neki naredni period i svaki zaposleni će imati svoju knjižicu koja će predstavljati ugovor između poslodavca i zaposlenog", objasnio je Lazić.\n"Njime će biti predviđeno da agencije sa zaposlenima sklapaju ugovor na neodređeno ili određeno vreme i onda ih upućuju na rad kod drugog poslodavca", kaže Lazić.\nU NSZ čiji predstavnici učestvuju u radnoj grupi za izradu Zakona o privremenom radnom angažovanju na sezonskim i kućnim poslovima, kažu da prema raspoloživim podacima iz evidencije NSZ, u periodu od 1. marta ove godine do 13. juna poslodavci su filijalama dostavili prijave potreba za angažovanjem 414 izvršilaca na poslovima u oblasti poljoprivrede, proizvodnje i prerade hrane.\nU NSZ se slažu da pored uticaja kvaliteta radnih mesta na rast zapošljavanja i održivo povećanje zaposlenosti, svako pojedinačno radno angažovanje koje se realizuje i na kraći vremenski period značajno doprinosi kako očuvanju i unapređenju radnih sposobnosti pojedinaca i poboljšanju njihovog materijalnog položaja tako i ostvarivanju strateških ciljeva aktivne politike zapošljavanja.\n"Pored uticaja kvaliteta radnih mesta na rast zapošljavanja i održivo povećanje zaposlenosti, svako pojedinačno radno angažovanje koje se realizuje i na kraći vremenski period značajno doprinosi kako očuvanju i unapređenju radnih sposobnosti pojedinaca i poboljšanju njihovog materijalnog položaja tako i ostvarivanju strateških ciljeva aktivne politike zapošljavanja", kažu u NSZ.\nSavetnik u Nacionalnoj alijansi za lokalni ekonomski razvoj (NALED) Ivan Radak rekao je Tanjugu da bi uvođenje sistema vaučera za sezonske radnike u poljoprivredi znatno doprinelo smanjenju sive ekonomije u ovoj oblasti.\n"Sezonski radnici u poljoprivredi su angažovani na crno, a to je sada, po tom pitanju, jedan od najkritičnijih sektora. Kritičniji je od građevinskog sektora, gde takođe imamo mnogo neprijavljenih radnika", rekao je Radak.\nNovomenovani ministar poljoprivrede i zaštite životne sredine Branislav Nedimović, ukazao je još ranije, u vreme kada je bio potpredsednik Upravnog odbora NALED-a da se za regulisanje ove oblasti možemo ugledati na susedne zemlje u kojima ovaj sistem godinama efikasno funkcioniše.\nSistem vaučera za zapošljavanje sezonskih radnika, susedna Hrvatska uvela je pre četiri godine.\nNadležni ukazuju da je on motivisao poslodavce da radnike drže van zone rada na crno, a samim sezoncima omogućio da ostvare prava na staž.\nŠef Službe za nacionalne politike, programe i mere zapošljavanja u Ministarstvu rada i penzionog sistema Hrvatske Zrinka Špoljarić rekla je ranije da sistem funkcioniše vrlo jednostavno - poslodavac svakoga dana pre početka rada u sezonsku knjižicu nalepi vrednosni kupon takozvani vaučer koji je platio oko 20 kuna (1 kuna = 16,45 dinara).\nKupovinom vaučera, poslodavac je unapred uplatio sve neophodne doprinose državi, rekla je ona.\nŠpoljarić je dodala i da je poslodavac takođe obavezan da sezonskom radniku isplati najniži dnevni iznos minimalne plate koji za ovu godinu iznosi 72 kune.\nOna je istakla da su poslodavci izuzetno dobro prihvatili ovakav, pojednostavljeni način zapošljavanja.\n"Svake godine imamo sve veći broj korisnika vrednosnih kupona", rekla je ona.